Otvoren festival novih tehnologija u umetnosti 'Resonate' | Pisanija.com\nOtvoren festival novih tehnologija u umetnosti 'Resonate'\nObjavio/la Limanka11 , na datum 21.3.13\nBEOGRAD - Trodnevni festival Rezonejt (Resonate), jedan od najprestižnijih evropskih festivala posvećenih promovisanju kreativnosti, kulture i tehnologije, otvoren je danas u Domu omladine Beograd.\nDrugi po redu festival "Resonate 2013" u Beogradu je okupio brojne stručnjake iz sveta koji su se rado odazvali da održe edukativne radionice studentima iz Srbije.\n"Bili su presrećni da dođu, ovo je za njih egzotična lokacija zato što ovaj region ne spada u deo sveta koji je tehnološki razvijen. Obično kada idu na konferencije idu u Berlin, London, Sigapur, Koreju, Japan ali istočna Evropa, Srbija, to ne, tim pre su želeli da dođu", rekao je suosnivač i kurator festivala Resonate Filip Višnjić.\nOn je kazao da je prenošenje znanja srž festivala, kao i inspirisanje i motivisanje novih generacija u savremenim trendovima. Gosti festivala imaju priliku da povežu prakticno razumevanje tehnologije sa stabilnim teoretičkim pozicijama i da samim tim stvore jedinstvenu sliku o tehnološkim procesima i kreativnim strategijama.\n"Organizacija festivala Resonate funkcioniše na relaciji London - Beograd. Mi imamo ekipu u Londonu, vrlo poznati sajt Creative Applications koji ima milione poseta godišnje i zahvaljujući ljudima iz Londona rekordan je broj stranaca koji nam dolazi, oni su ipak upoznatiji sa savremenim tehnologijama nego mi ovde", ocenio je Višnjić.\nStudenti sva četiri univerzitska centra u Srbiji prisustvovaće radionicama, razmeniti iskustva sa ljudima iz sveta, to je dragoceno jer je sasvim druga stvar kada nešto čitate i saznate preko interneta a druga kada se sa tim sretnu, dodao je on.\nNa zvaničnom otvaranju festivala u DOB ministar kulture i informisanja Bratislav Petković je rekao da je veoma ponosan što prisustvuje otvaranju festivala koji umentost u Srbiji dovodi u kontakt sa najsavremenijim tendencijama na evropskoj i svetskoj sceni.\n"Resonate festival je mesto na kome će biti predstavljena neka od najistaknutijih i najsmelijih dostignuća u modernoj multimedijalnoj umentosti, neki od radova koji će biti distupni našoj javnosti bili su izloženi u prestižnim galerijama u svetu, dok su drugi istraživački i tek treba da dozive punu promociju", rekao je Petković.\nOn je dodao da veliki broj radova koristi modernu informacionu tehnologiju da prenese svoju dublju poruku kombinujući zvuk, fotografiju, pokretne slike, umetnosti teatra i mnoge druge elemente.\nPetković je poželeo studentnima iz Srbije koji su se prijavili za radionice međunarodnih predavača da njihove radove vidi na sličnim festivalima u Njujorku, Moskvi, Tokiu ili Rio de Ženeiru.\nUspešan rad na drugom Resonate festivalu Petković je poželeo citatom Pikasove izjave da je "svrha umetnosti da spere prašinu svakodnevnog života sa naših duša, da bi umetnost to mogla mora uvek biti sveža, uvek živa i pre svega uvek u skladu sa duhom trenutka u kome nastaje".\nTokom trodnevnog edukativnog i muzičkog programa Resonate će posetiti brojni strani stručnjaci i studenti iz različitih delova sveta kao i iz Srbije, a teme koje će obuhvatati su od softverskog inžinjeringa do teorije vizuelnih umetnosti.\nNa festivalu će učestvovati Monosacćaride, Đ duo koji se bavi tehno muzikom, futuristickom andergraund atmosferom i elektronskim medijima, Džejms Bridl, pisac, umetnik, izdavač i tehnolog iz Londona čiji je rad spoj književnosti, kulture i mreže. Pisao je za brojne publikacije i redovni je kolumnista "Observera".\nEmi Kampos i Natali Melvil predstaviće Atelier, jedinstvenu platformu za stimulisanje, promovisanje i razvoj novih generacija profesionalaca u postdigitalnoj kulturi.\nOni će u radionici predstaviti cataut tehniku animacije koja omogućava fizičku manipulaciju objektima, čime se postiže efekat kao da se kreću sami od sebe.\nTaj efekat se postiže upotrebom takozvanih "flat ćaracters" koji su dvodimenzionalni ili trodimenzionalnih objekata, kao što su raznorazni rekviziti, pozadine od delova papira, tkanina, čak i fotografija.\nAndreas Gisin vodiće radionicu štampa uz pomoć programa Procešing namenjenu grafičkim dizajnerima koji žele da implementiraju ovaj program u svoju praksu.\nRadionica "Motori i Muzika" Davida Gotjea i Džejkoba Baka bazira se na dinamičnoj "haptic force-feedback" tehnologiji, na neverbalnoj komunikaciji, pokretima ili dodirom korisnika, poput senzora i "tačskrinova".


DEMOS: Tri inicijative za brojniju porodicu i ostanak mladih | Trebinje Danas\nDEMOS: Tri inicijative za brojniju porodicu i ostanak mladih\n11.04.2019. u 10:26\nPrioritetno zapošljavanje najboljih srednjoškolaca i studenata, ustanovljenje zvanja majka i izmjene Zakona o dječijoj zaštiti – inicijative su Gradskog odbora DEMOS-a Trebinje koje će, u cilju zaustavljanja odlaska mladih iz našeg grada i podrške biološkog opstanka srpskog naroda na našim prostorima, danas zvanično biti upućene Gradu Trebinju i Narodnoj skupštini RS.\nNa adresu gradske uprave biće poslata inicijativa o prioritetnom zapošljavanju najboljih srednjoškolaca i studenata zbog sve većeg odliva mladih iz našeg grada, saopštio je na konferenciji za novinare Slaviša Janković, predsjednik trebinjskog DEMOS-a.\n„Svjedoci smo sve većeg odliva mladih sa naših postora, u posljednje vrijeme – najviše u Dubrovnik, pri čemu je, nezvanično, od 1500 do 3000 mladih već migriralo sa ovog područja u potrazi za poslom. Smatramo da se već tokom srednje škole mora napraviti određena selekcija i prepoznati najbolji, kako bismo najbolje srednoškolce, kao i naše najbolje svršene studente prioritetno zaposlili i na taj način obezbijedili njihov ostanak u našem gradu“, kazao je Janković.\nIako su mladi, odlazeći iz Trebinja, obezbijedili egzistenciju, sa druge strane, dodaje, gradski i republički budžet biće ugroženi.\n„Kako bi preduprijedio kolaps sistema, predložićemo da se o pitanju odlaska mladih raspravlja na sjednici gradskog parlamenta, sa prijedlogom daljih mjera, jer je to, po nama, gorući problem, značajno i ekonomsko i političko pitanje o kome se treba i mora otvoriti rasprava“, rekao je Janković.\nPredsjednik trebinjskog odbora DEMOS-a naveo je da će se Narodnoj skupštini RS dostaviti inicijativa o zakonskom ustanovljenju zvanja majka, po kojem bi majka koja ima četvoro i više djece imala pravo na prosječni lični dohodak, te da svako dijete ostvaruje pravo na dječiji dodatak.\n„Za DEMOS je biološki opstanak srpskog naroda na ovom području prioritet, možemo imati najbolju putnu infrastrukturu i najbolje fabrike, ali nećemo imati ko da radi u njima, jer se stanovništvo seli i sve nas se manje rađa. Zato ćemo uputiti inicijativu da se zakonski ustanovi zvanje majka, koje bi podrazumijevalo da svaka majka sa četvoro i više djece ostvaruje pravo na prosječni lični dohodak, a uputićemo i inicijatu za izmjene postojećeg Zakona o dječijoj zaštiti RS“, naveo je Janković.\nIzmjene se, precizira, odnose na član 18, po kojem pravo na dječiji dodatak ima drugorođeno, treće i četvrto dijete u porodici.\n„To je za nas skaradan član, po kojem ni prvo, ni peto niti ostala rođena djeca, na žalost sada nemaju pravo na dječiji dodatak. Mi tražimo da se to pravo ostvaruje već sa prvim djetetom, kao i da se stopa doprinosa na platu, za izdvajanje za dječiji dodatak sa postojećih 1,7 odsto (sadašnji član 52) vrati na ranija dva odsto“, kaže Janković.\nOn ističe da će DEMOS uputiti NSRS i inicijativu da se izmijeni i član 36, kojim su, za sada, pronatalitetna izdvajanja Vlade RS odnose na treće i četvrtorođenu djecu.\n„Našim prijedlogom ovim članom bila bi obuhvaćena sva novorođenčad. Ovo su sve inicijative za biološki opstanak našeg naroda, protiv iseljavanja, za život dostojan svakog čovjeka“, poručuju iz trebinjskog DEMOS-a.


Vesti, 18.03.2020, 10:30 AM\nIzraelska vlada odobrila je hitne mere za svoje bezbednosne agencije kako bi im omogućila pristup podacima mobilnih telefona zbog praćenja građana sumnjivih na infekciju korona virusom, izvestio je britanski BBC.\nNova ovlašćenja biće iskorišćena za praćenje sprovođenja karantina i upozoravanje onih koji su možda došli u kontakt sa zaraženima.\nPrivremene mere usvojene su preko noći na sastanku vlade, čime se zaobišlo traženje odobrenja od parlamenta.\nUdruženje za građanska prava u Izraelu ovaj potez je nazvalo “opasnim presedanom” jer su takva ovlašćenja rezervisana samo za borbu protiv terorizma.\nDetalji o tome kako će funkcionisati ovaj “sajber-monitoring” nisu otkriveni, ali je jasno da će se podaci o kretanju koje preko telekomunikacionih kompanija prikupi Šin Bet, izraelska bezbednosna agencija, biti podeljeni sa zdravstvenim zvaničnicima.\nKada se otkrije mogući slučaj infekcije korona virusom, ministarstvo zdravlja će moći da prati da li se osoba za koju se sumnja da je zaražena pridržava pravila karantina ili ne. Vlasti će takođe moći da pošalju poruku osobama koje su možda stupile u kontakt sa zaraženima pre pojave simptoma.\nMinistar pravosuđa rekao je da će taj potez spasiti živote, dok je izraelski premijer rekao da je uspostavljena ravnoteža između javno-zdravstvenih potreba i građanskih prava.\nIzrael je još uvek u relativno ranoj fazi pandemije a mnogi Izraelci navikli su da se pridržavaju mera koje se smatraju važnim za njihovu bezbednost. Ali ovo je pretnja za javno zdravlje, a ne bezbednost.\nKrajnji cilj povećanja ovlašćenja bezbednosnih službi leži u njihovoj dugoročnijoj efikasnosti da uspore širenje korona virusa.\nIzrael je potvrdio više od 300 slučajeva infekcije i uveo niz drugih mera da zaustavi širenje virusa. One uključuju zatvaranje škola, tržnih centara, restorana i većine mesta za odmor, kao i ograničavanje okupljanja na 10 ljudi.\nIzraelski premijer Benjamin Netanijahu kaže da će ova nova ovlašćenja trajati samo 30 dana. “Ovi alati će nam uveliko pomoći u pronalaženju bolesnih i sprečavanju širenja virusa.”\nKineski sofisticirani sistem masovnog nadzora se takođe koristi da bi se vodila evidencija o zaraženima. Tencent, kompanija koja stoji iza popularne aplikacije za poruke WeChat, lansirala je funkciju praćenja baziranu na QR kodu. Aplikacija “detektor bliskih kontakata” obaveštava korisnika ako je bio u bliskom kontaktu sa nosiocem virusa.\nU Južnoj Koreji se slična tehnologija kritikuje zbog narušavanja privatnosti, jer su zahvaljujući njoj otkrivene neke vanbračne afere na osnovu podataka o lokaciji zaraženih koji su objavljeni.


Na pitanje Srne da prokomentariše Fildov tekst objavljen na njegovom blogu u kojem je izneo niz optužbi na račun srpskog člana Predsedništva i Republike Srpske, Dodik je rekao da ambasador Fild samo potvrđuje njegovu tezu da je BiH poslednja kolonija Evrope u kojoj strane diplomate vode aktivnosti baš kao da su u svojoj državi, piše Srpskainfo.\nDodik je upitao kako onda nisu stale sve druge zemlje na svetu ako zemlja može da stane samo zbog korupcije.\n– Ili je korupcija samo ovde, gde njihov predstavnik prima platu 25.000 evra mesečno, a porez ne plaća ni u svojoj ni u državi čiji je kolonijalni upravnik – naglasio je Dodik.\nOn je rekao da se slaže sa britanskim ambasadorom da u BiH mora doći kraj delovanju bez posledica i predložio da se može krenuti na primer od ovog bloga i odgovornosti ambasadora Filda za povredu suvereniteta BiH.\nMilorad Dodik Predsedništvo BiH Metju Fild


Istraživački program EU "Marija Kiri" vraća našu naučnicu Sonju Avlijaš kući u Srbiju (FOTO) - Naši u svetu\nIstraživački program EU “Marija Kiri” vraća našu naučnicu Sonju Avlijaš kući u Srbiju (FOTO)\nObjavljeno 02/06/20 u 19:30\nEkonomski fakultet u Beogradu prvi put će biti domaćin istraživačkog programa Evropske unije – Marija Sklodovska-Kiri zahvaljujući dr Sonji Avlijaš.\nOna je dobitnica prestižnog istraživačkog granta sa projektom SEEGROW – “Nosioci rasta u jugoistočnoj Evropi: domaće firme, tehnologija i ekonomska uprava u institucionalno slabim državama”.\nSupervizor će biti redovni profesor dr Mihail Arandarenko.\n“Znala sam da su šanse da dobijem ovaj grant male, pošto se projekti iz društvenih nauka veoma retko finansiraju u našem regionu. Ali, htela sam da pokušam i eto, uspela sam”, kaže za Nova.rs dr Sonja Avlijaš, koja se sa ovim projektom vraća u Srbiju.\nDoktorirala je 2016. godine na Londonskoj školi ekonomije i političkih nauka sa temom “Žene i rad: Ka političkoj ekonomiji tranzicije”, koji je objavljen i na srpskom jeziku u izdanju Akademske knjige. Od tada radi kao istraživač u Laboratoriji za interdisciplinarnu evaluaciju javnih politika univerziteta Sciences Po u Parizu.\nStipendistkinja je i istraživačkog programa Wayne Vuchinich Fellowship Univerziteta Stanford u Kaliforniji za 2020. godinu. Osvojila je nagradu Evropske asocijacije za uporedne ekonomske studije (EACES) za najbolju doktorsku disertaciju u 2018. godini, i od tada je član Upravnog odbora te organizacije.\n“Meni je motivacija da se bavim društvenim naukama, konkretno političkom ekonomijom, oduvek dolazila iz aktivističkih pobuda, u smislu da želim da bolje razumem prostore sa kojih potičem i da doprinesem unapređenju života na njima. Od mene se sve više očekivalo da svoje kapacitete koristim za rešavanje razvojnih problema sa kojima se oni suočavaju a koji su prilično različiti od tema koje su važne nama ovde i sada”, priča Avlijaš i dodaje da su prilike koje su joj se nudile u Velikoj Britaniji i Francuskoj počele da je udaljavaju od tog cilja.\nPo njenim rečima, standardni pristup društvenih nauka prema periferiji u međunarodnim akademskim krugovima jeste da se preslikavaju teorije iz zapadnog konteksta ili postavljaju nerealni ciljevi razvoja, a potom zaključuje da ništa od toga nije primenjivo jer periferija ima probleme kao što su nisko društveno poverenje, korupcija, kriminal, loša vlast, i svi ti dežurni krivci koji onemogućuju razvoj.\n“Meni je takva priča izuzetno neinspirativna, jer se osećam kao da živim u danima mrmota gde se već 20 godina svaki naredni dan preslikava u onaj prethodni i gde nikada nema izlaza iz postojeće situacije. Osim putem koji se stalno iznova pokazuje nemoguć – smanjenje korupcije, veća demokratizacija, transparentnija politika… Stoga sam odlučila da obrnem ugao posmatranja i da postavim pitanje da li smo mi potpuni robovi takvih loših strukturnih okolnosti, te u kojoj meri nove tehnologije doprinose da se naša situacija menja u kontekstu nove globalne ekonomije znanja”, objašnjava Avlijaš. Ona smatra da se Evropskoj komisiji dopao njen pristup jer je pokazala želju da znanje koje je stečeno na Zapadu prenese na periferiju.\n“Ali i svest o tome da i na periferiji postoje važna znanja, te da ta razmena mora da bude bazirana na horizontalnoj razmeni ideja između centra i periferije, umesto na pretpostavci da su ideje koje dolaze iz centra apriori superiorne. Poslednjih godina se u Evropi budi svest o tome da je jednosmerna transmisija znanja iz centra na periferiju ne samo nedovoljna, nego i da je pogoršala političke i ekonomske odnose između centra i periferije EU. Ovakva spoznaja je konačno otvorila prostor za projekte poput moga”, kaže ona.\nNa naše pitanje zašto je izabrala da joj domaćin bude Ekonomski fakultet u Beogradu kaže da je njeno prethodno istraživačko iskustvo sa kolegama odande bilo izuzetno pozitivno i da je znala da će tu moći da pronađe ambijent za rad koji će joj prijati.\n“Ekonomski fakultet se sve više otvara ka međunarodnoj saradnji, što pokazuju i studijski programi na engleskom jeziku, kao i saradnja sa drugim fakultetima u Evropi. Činjenica da su me podržali tokom samog procesa prijave za grant Marija Kiri dodatno me je uverila da sam izabrala odličnog domaćina za svoje istraživanje”, kaže dr Avlijaš.\nIstraživački projekat Sonje Avlijaš obećava da može uvesti teorijske i empirijske novine u naučnu zajednicu koja se bavi razvojem u našem regionu, ali i svim drugim regionima koji se suočavaju sa sličnim problemima. Trajaće 24 meseca a kao studije slučaja izabrala je Srbiju i Bosnu i Hercegovinu, te će jedan deo istraživanja sprovesti i kao gost Ekonomskog fakulteta u Banjaluci.\nProgram Marija Sklodovska – Kiri predstavlja skup naučnoistraživačkih grantova kreiranih od Evropske komisije radi podrške projektima u evropskom istraživačkom prostoru kom pripada i Republika Srbija. Ovi grantovi za individualne istraživače su među najkonkurentnijim i najprestižnijim nagradama za istraživanje i inovacije u Evropi. Do danas, čak devet dobitnika Nobelove nagrade je učestvovalo u ovom programu, kao i jedan dobitnik Oskara.


Pala vlada Bosne i Hercegovine – Nadlanu.com\nPala vlada Bosne i Hercegovine\nObjavljeno 12. feb 2013. / 22:31:08\nParlamentarna većina u Zastupničkom domu Parlamenta Federacije BiH izglasala je nepoverenje Vladi Federacije Bosne i Hercegovine.\nSa 58 glasova za, 26 protiv i šest uzdržanih, Vlada Federacije BiH, u kojoj ima osam ministara iz SDA, HSP-a i Narodne stranke Radom za boljitak, izgubila je poverenje nove parlamentarne većine koju čine SDP, SBB, HDZ i HDZ 1990, javlja RTS.\nNa taj način, do izbora nove vlade, ministri sa premijerom Nerminom Nikšićem radiće u tehničkom mandatu i sa znatno ograničenim ovlašćenjima.\nPoslanici parlamentarne većine, naveli su u zahtevu za smenu Vlade, da njen sastav ne odgovara parlamentarnoj većini u Zastupničkom domu, da ne odražava većinsku volju građana i naroda izraženu na opštim izborima iz 2010.\nTakođe, naveli su i da vlada ne izvršava kvalitetno i u celini javne interese građana, da članovi vlade ne prisustvujuju sednicama Parlamenta Federacije BiH i ne učestvuje u parlamentarnoj debati.\nNova parlamentarna većina navela je i to da osam ministara iz SDA, HSP-a i Narodne stranke Radom za boljitak opstruiše rad vlade na pitanjima od opšteg interesa građana Federacije jer ne prisustvuju sednicama.\nZaključeno je da do izbora nove, ova Vlada Federacije BiH ne može donositi odluke o dodatnim zaduženjima i trošenju federalnog novca kao ni vršiti nova imenovanja, prenosi portal klix.ba.\nAmerika: Na hiljade ljudi u strahu od mrtvih koji ustaju iz grobova (video)\nDve tinejdžerke poreklom iz BiH otišle iz Beča da ratuju u Siriji!


fk partizan kvalifikacije liga evrope objava molde savo milosevic zoran tosic\nImajući u vidu životni standard u Norveškoj, ne čudi činjenica da Molde uprkos svojoj populaciji od svega 26.900 stanovnika ima impresivan domaći teren.\nTo čelnicima Partizana nije promaklo, već su preko društvenih mreža prokomentarisali "Aker" stadion.\nUŽIVO Crno-beli ispit generacije u Norveškoj! Parni valjak u najjačem sastavu Molde - Partizan /SASTAVI/\nSpolja izgleda velelepno, kao i iznutra, ali mu je glavna mana veštački teren.\nKao što smo već imali prilike da čujemo, ta začkoljica nije visoko na listi briga Sava Miloševića i njegovih izabranika, tako da je za očekivati da Partizan odbrani prednost i da Srbiji dozvoli da ponovo ima predstavnika u oba evropska takmičenja.\nUkoliko vas zanima kako izgleda unutrašnjost "Aker" stadiona i kako je prošao Partizanov prvi trening na njemu, fotografije možete pogledati u galeriji.\nSavo Milošević i Zoran Tošić na konferenciji za štampu


„Epl“ plaća kaznu od 467 miliona dolara zbog saradnje sa slovenačkim trgovcem narkoticima - Sputnjik Srbija\n13:16 08 Jul 2020\n19:57 27.11.2019 Preuzmite kraći link\nTehnološki gigant je prekršio američke sankcije tako što je hostovao, prodavao i olakšavao prenos softverskih aplikacija slovenačke softverske kompanije, koja je bila na crnoj listi.\n„U 2017. godini otkrili smo da smo nesmotreno plaćali programskoj kompaniji koja je na listi posebno označenih državljana američkog Trezora“, izjavio je „Eplov“ portparol. „Izveštavali smo o tome vlasti i u potpunosti sarađivali u njihovoj istrazi, koja je sada završena“, dodao je on.\n„Epl“ će platiti preveliku cenu američkih sankcija „Huaveju“\n„Epl“ je navodno 2008. godine sklopio sporazum o razvoju aplikacija sa kompanijom SIS d.o.o, programerskom kompanijom sa sedištem u Trzinu u Sloveniji. U februaru 2015. godine, Ministarstvo finansija je imalo SIS na crnoj listi, a njegov većinski vlasnik Savo Stjepanović navodno je bio deo međunarodne mreže trgovine narkoticima. Zbog toga, sva imovina SIS-a i Stjepanovića je blokirana, a američkim pojedincima i entitetima zabranjeno je da s njima trguju. U maju 2017. Ministarstvo je uklonilo Stjepanovića i SIS sa crne liste.\nDok je SIS bio na crnoj listi, „Epl“ je izvršio 47 plaćanja povezanih sa blokiranom kompanijom. „Epl“ je takođe prikupio oko 1,2 miliona dolara od kupaca koji su preuzeli SIS-ove aplikacije.\n„Epl“ nije uspeo da identifikuje SIS kao sankcionisanu kompaniju, tvrdeći da je propust nastao kao rezultat neuspeha njegovog alata za ispitivanje sankcija u zemlji, navodi se u saopštenju.\nU februaru 2017. godine, nakon što je izvršio izmene u svom alatu za proveru sankcija i povezanim procesima, „Epl“ je SIS identifikovao kao entitet na crnoj listi. Tada je obustavio plaćanje kompaniji koja je upravljala SIS-ovim računom za „Ep stor“, ali je nastavio sa plaćanjem drugoj kompaniji koja je bila vlasnik nekih SIS-ovih aplikacija nekoliko meseci nakon otkrića, prenose iz Ministarstva finansija.\nnarkotici, trgovina, Epl


Haos i tu�a u Sofiji, Partizan pregazio Levski (video)\nUtakmica 8. kola ABA lige izme�u Levskog i Partizana prekinuta je zbog op�teg haosa koji su napravili navija�i bugarskog tima. Trener Vujo�evi� se zahvalio igra�ima Levskog, jer su pritekli u pomo� njegovom timu prilikom ulaska navija�a na teren.\nDo prekida je došlo u pauzi između dve četvrtine kada su navijači Levskog upali u teren i napali grupi pristalica crno-belih koji su se nalazili iza klupe sa igračima Partizana. Košarkaši su pobegli u svlačionicu, dok su igrači Levskog pokušali da smire domaće huligane. Prema slikama iz Sofije, nekoliko navijača je teže povređeno. Policija je u halu ušla tek posle nekoliko minuta. U trenutku prekida Partizan je vodio rezultatom 21:14.\nTrener košarkaša Partizana Duško Vujošević zahvalio se igračima i stručnom štabu Levskog, jer su pritekli u pomoć njegovom timu prilikom incidenta i ulaska bugarskih navijača na teren.\n"Moram da naglasim da su se igrači Levskog i trener Papazov tokom incidenta ponašali krajnje prijateljski. Oni su čak ušli i u sukob sa svojim navijačima da bi zaštitili pre svega igrače Partizana, a i navijače. To ne smemo da zaboravimo, kada oni budu dolazili u Beograd", rekao je Vujošević za klupski sajt.\nPartizan je ubedljivo savladao Levski (98:66), a meč u Sofiji obeležio je incident početkom druge četvrtine kada su navijači domaćeg tima ušli u teren u želji da se obračunaju sa pristalicima crno-belih.\n"Bila je odlična atmosfera na početku utakmice, ispunjena dvorana. Mislim da je Levski pogrešio jer u prisustvu toliko velikog broja navijača, a bilo je i dosta fudbalskih navijača, obezbeđenje nije bilo srazmerno", kazao je Vujošević.\nOn je istako da je zadovoljan, jer je pored pobede, Partizan dobio i neke igrači koji su veoma bitni za način igre crno-belih.\n"Vrlo značajna pobeda i odličan pristup igrača. Od početka utakmice imali smo vrlo jasnu ideju kako i na koji način treba da odigramo protiv ekipe Levskog. Kontrolisali smo celu utakmicu i na kraju vrlo ubedljivo rezultatski dobili. Ono što je jako bitno sa individualnog i timskog aspekta, dobili smo neke igrače koji su vrlo bitni za naš način igre", zaključio je Vujošević.


Dodik i Bosić kao Dragan Bjelogrlić i Nikola Pejaković\nDodik i Bosić kao Dragan Bjelogrlić i Nikola Pejaković\nLideri dve najjače partije u Srpskoj, vladajućeg SNSD-a Milorad Dodik i opozicionog SDS-a Mladen Bosić, proteklih dana su najviše podsećali na Dragana Bjelogrlića i Kolju Pejakovića, odnosno Milana i Halila iz kultnog filma „Lepa sela, lepo gore“. Svi koji su gledali ovo ostvarenje sećaju se scene sa početka filma kada Milan i Halil, dobrano podojeni rakijom, pitaju jedan drugog: „Hoće l’ bit onog rata“.\nNa sreću, Dodik i Bosić nisu jedan drugom postavljali pitanja o ratu (daleko bilo), ali su kroz međusobne verbalne „rafale“ o tome „hoće l’ biti onog referenduma“ neodoljivo podsetili na Milana i Halila. I epilog njihovog žestokog prepucavanja iz koga je, bez obzira na to što to u SNSD-u nikada neće priznati, njihov lider izašao ne baš visoko podignute glave, podseća na kraj pomenute scene iz filma, jer se svodi na konstataciju: „Kakvog, bolan, referenduma?!“\nRuku na srce, bilo je krajnje vreme da se na priču o referendumu, pravu na samoopredeljenje do otcepljenja i samostalnosti Srpske konačno stavi, ne baš tačka, već samo embargo. Međutim, svojevrsnu zabrinutost da je ipak stavljena tačka, i to ona podebljana mastiljavom olovkom, proizvodi činjenica da su lideri dve najsnažnije srpske partije izazvali prilično podozrenje među običnim građanima u RS. Oni koji su samu reč referendum donedavno dočekivali sa sjajem u očima, sada se na njegov pomen uglavnom snebivaju, sležu ramenima i odmahuju rukom.\nZašto ne reći glasno da su za takvo ponašanje građana i za devalvaciju referenduma i prava naroda u RS na samoopredeljenje više odgovorni oni koji su to pravo pominjali skoro svakodnevno, a najčešće svake druge jeseni u poslednjih osam godina, nego oni koji su na pomen referenduma odmah čuljili uši i osluškivali šta na to kažu u Briselu i Vašingtonu. Ipak, za utehu ostaje činjenica da su se Dodik i Bosić, na kraju, ipak „našli“, jer su i jedan i drugi zaključili da za raspisivanje referenduma ne postoje uslovi – u ovom trenutku.\nNaravno, ne treba biti naivan, pa pomisliti da jasan i glasan stav najmoćnijeg srpskog političara i budućeg predsednika Vlade Srbije Aleksandra Vučića, odnosno njegova poruka šefovima vlasti i opozicije u Srpskoj da se ne igraju vatrom, pardon referendumom, nema nikakve veze sa Dodikovim i Bosićevim ili samo Dodikovim reteriranjem.\nDoduše, malo boli zluradi i slavodobitni podsmeh, koji je na Baščaršiji izazvalo takvo reteriranje i Vučićeva glasna podrška teritorijalnom integritetu BiH, ali je zato dobro što posle Dodikovih i Bosićevih verbalnih „rafala“ u Sarajevu kao eho, ipak, odzvanja – referendum, dum, dum…


Senad Hadžifejzović | Tuzlanski.ba\nHadžifejzović: Ukidaju FACE, pod političkim pritiscima smo godinama\nSenad Hadžifejzović, osnivač i vlasnik FACE televizije obratio se javnosti saopštenjem u kojem poručuje da je ova televizija pod političkim pritiscima, te da određena grupacija želi ukinuti tu televiziju. Saopštenje FACE televizije i Senada Hadžifejzovića:…\nAbdulah Dado Hajdarević uhapšen je zbog prijetnji osnivaču i uredniku FACE TV-a Senadu Hadžfejzoviću. “Sada sam pokušao uletiti u zgradu Face TV”, napisao je Abdulah Hajdarević u porukama na osnovu kojih je identifikovan, piše Istraga.ba. O svemu…\nUpravni odbor Udruženja BH novinari najoštrije osuđuje govor mržnje i političke pritiske usmjerene prema Face televiziji i njenom osnivaču i uredniku, Senadu Hadžifejzoviću. Kako je saopćeno, politički pritisci SDA i ključnih ljudi iz ove stranke na…


Premijerka Srbije i predsednica EK još jednom bi trebalo da potvrde obostranu posvećenost evropskoj budućnosti Srbije i da definišu prioritete nastavka u procesu pristupanja\nPredsednica Vlade Srbije Ana Brnabić sastala se sa predsednicom Evropske komisije Ursulom fon der Lajen u sedištu Komisije u Briselu.\nBrnabićeva i Lajenova razmotriće napredak Srbije ka članstvu u EU, reforme koje zemlja sprovodi na tom putu, kao i podršku koju u tom procesu Srbija dobija od Evropske komisije.\nPremijerka Srbije i predsednica EK još jednom bi trebalo da potvrde obostranu posvećenost evropskoj budućnosti Srbije i da definišu prioritete nastavka u procesu pristupanja.\nPremijerka Ana Brnabić i predsednica EK Ursula fon der Lajen\nNa šestom sastanku Saveta za stabilizaciju i pridruživanje EU i Srbije u Briselu, na kome su delgaciju EU predvodili šef diplomatije Unije Žozep Borelj i komesar za proširenje Oliver Varhelji, a Srbije predsednica Vlade Ana Brnabić i ministar za evrointegracije Jadranka Joksimović, potvrđena je EU perspektiva Srbije, pohvaljen napredak zemlje u reformskom procesu i izneti prioriteti rada u u okviru Sporazuma o stabilizaciji i pridruživanju.\nU zajedničkom saopštenju objavljenom nakon sastanka Saveta, ponovljena je posvećenost evropskoj perspektivi Srbije, pozdravljno otvaranje klastera 4 u decembru 2021. godine, kao i ambicija Srbije da otvori nove klastere, a na osnovu daljeg napretka u primeni reformi u zemlji.\n”U skladu sa poboljšanom metodologijom proširenja, Srbija treba da se fokusira na temeljne reforme. Napredak u poglavljima iz oblasti vladavine prava i osnovnih prava, kao i o normalizaciji odnosa Srbije sa Kosovom, i dalje je od suštinskog značaja i odrediće tempo pregovora u celini”, navodi se u zajedničkom saopštenju.\nNaglašava se da je u Srbiji primećen napredak u oblasti vladavine prava, a dogovoreno je da zemlja nastavi reforme, posebno u oblasti pravosuđa, borbe protiv korupcije i organizovanog kriminala, slobode medija i procesuiranja ratnih zločina pred domaćim sudovima.\n”Učesnici su se složili oko važnosti pravilnog funkcionisanja demokratskih institucija i jačanja sveukupnog poverenja u izborne procese kao suštinskog uslova za demokratiju i vladavinu prava”, navodi se u tekstu saopštenja.\nPremijerka Ana Brnabić i predsednik Evropskog saveta Šarl Mišel\nTokom Saveta za stabilizaciju i pridruživanje pozdravljeni su rezultati referenduma o ustavnim amandmanima u Srbiji i razmotreni dalji koraci u reformi vladavine prava u zemlji, a u skladu sa EU standardima.\nUčesnici Saveta složili su se da je potrebno da se Srbija konstruktivno angažuje u dijalogu Beograda i Prištine i da ”u dobroj veri i u duhu kompromisa” radi na postizanju sveobuhvatnog pravno obavezujućeg sporazuma koji bi trebalo da reši ključna otvorena pitanja između dve strane i doprinese regionalnoj stabilnosti.\n”To je ključno kako bi Srbija i Kosovo mogli da napreduju po svim evropskim putevima. Učesnici su ponovili svoja snažna očekivanja da će se svi već postignuti sporazumi u potpunosti poštovati i sprovoditi, sa fokusom na uspostavljanje Zajednice srpskih opština. Izraženo je i žaljenje zbog konstatacije da vlasti u Prištini nisu dozvolile održavanje referenduma o ustavnim amandmanima, za razliku od prakse u prošlosti”, navodi se u saopštenju Saveta EU i Srbije.\nPremijerka Ana Brnabić i visoki predstavnik EU za spoljnu i bezbednosnu politiku Žozep Borelj\nNa Savetu za stabilizaciju i pridruživenje pozdravljeno je i aktivno učešće i doprinos Srbije zajedničkim evropskim vojnim misijama i opreracijama, kao i pripreme Srbije za učešće u civilnim misijama EU.\nPosebno je naglašeno da je stopa usklađenosti Srbije sa spoljnopolitičkim odlukama EU porasla u 2021. godini, a učesnici su se složili da je potrebno da Srbija dodatno pojača napore u progresivnom usklađivanju sa Zajedničkom spoljnom i bezbednosnom politikom EU.\nU zajedničkom saopštenju EU i Srbije naglašena je i potreba za smislenom regionalnom saradnjom i dobrosusedskim odnosima na Zapadnom Balkanu, uključujući i rešavanje pitanja ratnih zločina.\nPremijerka Ana Brnabić i komesar za proširenje EU Oliver Varhelji\nUčesnici su se složili i oko važnosti primene Zelene agende u Srbiji, sa fokusom na planovima za energetiku i borbu protiv klimatskih promena.\nPodržano je i pokretanje zajedničkog regionalnog tržista na Zapadnom Balkanu i zaključeno da će se samo uz inkluzivnu regionalnu saradnju u potpunosti iskoristiti potencijali evropskog ekonomskog i investicionog plana za Zapadni Balkan.\nAna Brnabić Ursula fon der Lajen Žozep Borelj Oliver Varhelji


Moravjecki: Varsava smišlja nove sankcije protiv Rusije\nTanjug 27. aprila 2022. 18:35\nVARŠAVA – Poljski premijer Mateuš Moravjecki izjavio je danas da je Rusija do sada odolevala sankcijama i da iz tog razloga Varšava pokušava da osmisli nova ograničenja.\n„Kao što vidimo, Rusija za sada, na našu žalost, uspeva da se dovoljno dobro odupre sankcijama. S tim u vezi Poljska pokušava da organizuje proces osmišljavanja dodatnih paketa sankcija,“ poručio je Moravjecki na konferenciji za novinare, prenosi agencija TAS S.\nPoljski premijer je odgovarajući na pitanje da li će zemlja preduzeti bilo kakvu akciju nakon obustave isporuke gasa, rekao da će vlasti zemlje „učiniti sve da Rusija bude odgovorna prema ugovoru, jer njene akcije prevazilaze zakon i taj sporazum“.\nRuska energetska kompanija Gasprom informisala je juče poljski PGNiG da će isporuke gasa toj zemlji gasovodom Jamal biti obustavljene u sredu u osam sati po centralnoevropskom vremenu, saopštila je juče poljska kompanija.\nPGNiG u saopštenju je istakao da će preduzeti korake da ponovo uspostavi protok gasa u skladu sa ugovorom o Jamalu, kao i da prekid isporuke predstavlja kršenje tog ugovora, preneo je Rojters.\nKompanija je dodala i da ima pravo da traži odštetu zbog kršenja ugovora.


RTS\t20.04.2017 21:33\nSrpski državljanin Sanel Mašović, optužen da je ubio mladu Nemicu turskog porekla studentkinju Tugdže Albajrak na parkiralištu restorana u Ofenbahu, deportovan je u Srbiju.\nSanel Mašović je u Srbiju deportovan sa aerodroma u Frankfurtu, saopštila je gradska uprava obližnjeg Vizbadena, prenosi AFP.\nHrabrost je 22-godišnju studentkinju 2014. godine koštala života jer ju je Mašović, koji je u to vreme imao 18 godina, bacio na zemlju na parkiralištu restorana u Ofenbahu, nanevši joj teške povrede glave, navodi francuska agencija.\nMašović je izdržao dve i po godine zatvora zbog nanošenja telesnih povreda sa kobnim posledicama.\nU martu je sud u državi Hese potvrdio odluku koju su imigracione vlasti donele prošlog septembra, o njegovom proterivanju i osmogodišnjoj zabrani ulaska u Nemačku.\nSud je zaključio da Sanel Mašović i dalje predstavlja pretnju po javnu bezbednost i da bi se moglo očekivati da će on "agresivno i nasilno" postupati u konfliktnim situacijama.\nPredsedavajući sudija Jens Asling rekao je na suđenju da Mašović nije nameravao da ubije Albajrakovu, ali je dodao da "nijedna presuda na svetu ni u kom slučaju ne može da nadoknadi gubitak" njenoj porodici.\n"Duboko žalim zbog onog što sam uradio. Ne mogu da zamislim bol i patnju koje sam naneo njenoj porodici. Nikad nisam ni pomislio da bi mogla umreti", rekao je Mašović u okružnom sudu na početku suđenja, navodi AFP.


Beta\t 23. marta 2016. 14:10\nPredsednik Društva Srbije za borbu protiv raka Slobodan Čipurić izjavio je danas da država treba da stane iza tvrdnji da je NATO bombardovanje Srbije 1999. godine bilo genocidna radnja, da bi te tvrdnje imale “težinu” i da bi država dobila odštetu.\n“Aktuelni ministar je u intervjuu jednom nedeljniku potvrdio naše tvrdnje, da je bombardovanje osiromašenim uranijumom uticalo na porast malignih oboljenja, ali je isto tako rekao i da se mora gledati u budućnost, a prošlost zaboraviti”, rekao je Čipurić.\nPrema njegovim rečima, broj ljudi koji su oboleli i umrli zbog uranijuma je “brojka mnogo veća od brojke odraslih muškaraca stradalih u Srebrenici”.\n“Medjunarodni sud je to proglasio genocidnom radnjom. A ovde se radilo o deci, ženama, mladima, starima, celokupnoj populaciji”, rekao je Čipurić.\n“Mi smo stručnim analizama došli do podataka da je uranijum 238 odgovoran za 15.000 novoregistrovanih malignih tumora svih lokalizacija, oba pola, svih uzrasta, a za umiranje najmanje 10.000 stanovnika Srbije”, rekao je Čipurić.\nČipurić dodaje i da su metode za lečenje malignih oboljenja promenjene u odnosu na period pre 2001. godine, kada je najzastupljenija bila metoda lečenja radioterapijom.\nMedjutim, od 2001. godine, na preporuku stranih Institucija, počinje da se forsira invanzivnija metoda – lečenja hemoterapijom, rekao je Čipurić i dodao da su na žalost, liste pacijenata koji čekaju da lečenje počne sve duže.


Duma: Pripremiti drugi talas mera za zapadne medije - Sputnjik Srbija\n16:30 11 Decembar 2019\n09:02 22.11.2017 (osveženo 09:15 22.11.2017) Preuzmite kraći link\nKako je rekao, aktuelne mere koje je pripremilo rusko Ministarstvo pravde nisu adekvatne.\n„Smatramo da je neophodno pripremiti odlučnije mere kako bi se sprečile neprijateljske namere organizacija koje potpadaju pod okvire stranih agenata. Aktuelne mere nisu dovoljne i ne predstavljaju adekvatan odgovor na odluku američkih vlasti protiv ruskih medija u toj zemlji“, istakao je Gavrilov.\nDržavna duma je prošle srede podržala amandman prema kojem bi strani mediji koji primaju sredstva iz inostranstva mogli u Rusiji da budu prepoznati kao „strani agenti“.\nOdluku o tome koji mediji će biti klasifikovani kao „strani agenti“ donosiće Ministarstvo pravde.\nS tim u vezi, Ministarstvo pravde Rusije poslalo je pismo na adrese „Glasa Amerike“, „Kavkaske realnosti“, „Krimske realnosti“, „Sibirske realnosti“, regionalnog projekata „Idealna realnost“, televizije „Danas“, radija „Slobodna Evropa“, tatarsko-baškirske redakcije radija „Slobodna Evropa“ i projekta „Faktograf“, u kojem ih obaveštava da mogu da budu proglašeni za strane agente.\nstrani mediji, strani agenti, Državna duma Rusije, SAD, Rusija


18.06.2017 u 09:23\nLISABON – Prema zvaničnim informacijama koje prenosi agencija AP broj žrtava u Požaru koji je u subotu izbio u centralnom delu Portugala, u Pedrogau Grandeu, porastao je na 62, a u zemlji je proglašena trodnevna nacionalna žalost. Najveći broj ljudi je izgoreo u pokušaju da ode iz ugroženog područja u kolima, preneo je Bi-Bi-Si. Oko 600 vatrogasaca i 160 vatrogasnih vozila od juče popodne pokušavaju da stave pod kontrolu vatrenu stihiju koja se raširila na nekoliko frontova, naveo je AFP. Prema rečima portugalskog premijera Antonija Košte, ovo je najveća tragedija koja je zadesila Portugal poslednjih godina.\n30.05.2017 u 23:09\nLISABON - Portugalski general Karlos Martins Branko u memoarima „Rat na Balkanu” smatra da nema sumnje da se u Srebrenici nije dogodio genocid jer nije postojao predumišljaj. On je u knjizi izneo svoja saznanja i o dešavanjima na području Srebrenice u julu 1995. godine. Branko se od 1994. do 1996. godine nalazio na strateški važnom položaju zamenika šefa misije vojnih posmatrača UN za Hrvatsku i BiH. Martins Branko iznosi činjenice koje su mu sa terena dostavljali kompetentni obaveštajni organi i na osnovu ovih dokaza, sa kojima je upoznata komanda Posmatračke misija UN u Zagrebu, smatra da nema sumnje da se u Srebrenici nije dogodio genocid jer nije postojao predumišljaj. Kako ističe, Vojska Republike Srpske bi, da je postojala genocidna namera, zatvorila srebreničku enklavu\n17.04.2017 u 15:10\nPetoro mrtvih pri padu aviona kod supermarketa\nLISABON - U blizini supermarketa u stambenoj četvrti kod Lisabona danas se srušio manji avion, a prema prvim informacijama poginulo je najmanje pet osoba - četiri koje su se nalazile u letelici i jedna na zemlji. Avion se srušio po poletanju sa obližnjeg aerodroma, udaljenog na oko 20 kilometara zapadno od Lisabona. Lokalne tv stanice su objavile snimke na kojima se vidi kako se na mestu nesreće uzdiže dim. Predstavnik službe za vanredne situacije Migel Kruz je rekao za AP da su poginuli pilot iz Švajcarske i troje putnika Francuza, a na zemlji je nastradao vozač kamiona, Portugalac. Vozač kamiona je poginuo dok je istovarao robu ispred supermarketa, a avion je pao nedaleko od njega. Kako je preneo Rojters, na lici mesta se nalazi više od 50 pripadnika spasilačke ekipe. (Tanjug)\n25.01.2017 u 15:20\nNikolić: Nova era odnosa Srbije i Portugalije\nPredsednik Tomislav Nikolić izjavio je u Lisabonu da želi da njegova poseta bude prekretnica i označi novu eru u odnosima Srbije i Portugalije, ističući da dve zemlje mogu da ostvare bolju ekonomsku saradnju. „Moja velika želja je da, zajedno s mojim prijateljem Marselom Rebelom de Sozom, učinim da ova poseta bude prekretnica, da označi novu eru u odnosima Srbije i Portugalije. Novu eru, u kojoj ćemo zajedničkim trudom i radom ostvariti bolju budućnost za sve naše građane”, istakao je Nikolić u obraćanju novinarima nakon sastanka s portugalskim kolegom, s kojim je prethodno razgovarao u četiri oka. Dvojica predsednika saglasila su se da su Srbija i Portugalija prijateljske zemlje i da mogu da ostvare bolju ekonomsku saradnju nego što je sada. Predsednik Nikolić pozvao je predstavnike\n10.08.2016 u 11:20\nPortugalija: troje mrtvih u požaru, hiljade evakuisanih\nLISABON - Troje mrtvih, među kojima je i starica koja je izgorela u svojoj kući i hiljade evakuisanih građa i tursista, najnoviji je bilans požara koji je izbio na portugalskom ostrvu Madeira, saopštila je danas Portugalska civlna zaštita. Još dve povređene osobe se nalaze u životnoj opasnosti, prenosi Bi-bi-si. U požaru je izgorelo više kuća i ustanova, među kojima je navodno i luksuzni hotel sa pet zvezdica. Zbog inteziteta plamena, ovaj požar je uticao i na kopno gde se temperatura podigla iznad 35 stepeni celzijusa. Prema navodima Portugalske civilne zaštite, radi se o ukupnno 12 glavnih požara, dok jaki vetrovi raznose dim, zbog čega su odloženi letovi sa Funšal aerodroma. Vatrogascima je otežano gašenje plamena zbog strmih brda i guste šume u ovom delu ostrva. Tanjug\n27.05.2016 u 15:21\nPremijer Portugalije zahteva prekid štrajka lučkih radnika\nLISABON – Premijer Vlade Portugalije Antonio Kosta upozorio je danas lučke radnike u Lisabonu da se njegovo strpljenje bliži kraju posle štrajka koji je prošlog meseca paralisao gradsku luku, prenosi Rojters. Lisabon je druga najveća luka u Portugaliji, a radnici su upozorili da će nastaviti štrajk i prekid rada do 16. juna. Razlog za štrajk je plan da se smanje beneficije koje imaju radnici i odbijanje da se unajme radnici za privremene poslove kako bi se olakšale smene. Kosta je u parlamentu izjavio da je štrajk veliki udar na ekonomiju, dok se vlada svim snagama trudi da nađe rešenje. On kaže da sve ima svoje granice tako da očekuje da danas dođe do dogovora. Vlada ima snagu da usvoji zakonske klauzule zaštite javnog interesa i time natera radnike da se vrate na svoja


Koridor 10 asfaltiraju i na debelom minusu, ministarka najavli dolazak u Grdeličku klisuru - JUGPRESS\nKoridor 10 asfaltiraju i na debelom minusu, ministarka najavli dolazak u Grdeličku klisuru\nPostavio: Jugpress Decembar 2, 2018\nČinimo sve da do kraja godine pustimo putnički saobraćaj celom dužinom auto-puta do makedonske granice, rekla je za RTS potpredsednica Vlade i ministarka građevine, saobraćaja i infrastrukture Zorana Mihajlović.\nRadovi u Grdeličkoj klisuri su veoma teški, ali istovremeno i veličanstveni jer pokazuju šta je sve urađeno, rekla je gostujuću u Dnevniku RTS Zorana Mihajlović.\n“Ja ću od ponedeljka biti tamo, za mene kao resornu ministarku nema prirodnijeg mesta od mesta na kom se ovaj projekat trenutno završava. Čitave naredne nedelje moji saradnici, državni sekretari, pomoćnici ministra i ja bićemo u Grdeličkoj klisuri, tamo ćemo biti i smešteni i čitavo ministarstvo biće izmešteno na Koridor 10, jer za nas nema važnijeg posla od tog tamo i svi radimo na završetku koridora. Osim što ćemo biti na mestu, želim da pokažem koliko smo uradili, a uslovi su zaista veoma teški i puno se radi”, rekla je Mihajlović.\nOna kaže da i svojim 24-časovnim prisustvom na Koridoru želi da pokaže koliko je Vladi Srbije značajan završetak ovog projekta.\n“Činimo ogromne, nadljudske napore da do kraja godine pustimo za putnički saobraćaj auto-put kroz Grdelicu. To je želja svih nas, to je želja svih radnika i firmi koje izvode radove. I nije lako, ima problema, ne želim da krijem, ali baš zato želim i da, koliko god mogu, svu svoju snagu uložim u njihovo rešavanje kako bismo završili ovaj istorijski posao. Želim i da svi vide koliko je građevinski teška ova trasa, ali i kako impresivno izgleda sve što je do sada urađeno”, kaže Mihajlović.\n“Sada nije problem da izdvojimo i više novca za investicije. Očekuje nas početak izradnje auto-puta Preljina-Požega, treća etapa brze pruge od Novog Sada do Subotice, modernizacija pruge Niš-Dimitrovgrad a to je sve jako važno za privredu”, naglasila je za Zorana Mihajlović.\nNije problem da se izdvoji više novca, jer su prepunili kasu od akciza na gorivo, cigarete, gazirane sokove itd, itd… Pa čak i na električnu energiju. Ima ovaj narod para da izdvaja iz džepa nečije greške u planiranju i izvođenju radova.\nDecembar 3, 2018 4:39 pm


RTCG - Radio Televizija Crne Gore - Nacionalni javni servis :: Politika :: Vanredni izbori najpoštenije rješenje krize\n21. 01. 2022. 08:49 >> 08:50 5\nVanredni izbori bili bi najpošteniji izlaz iz cjelokupne političke situacije, ali bi sve to dovelo do neaktivnosti i zastoja u reformama, ocijenio je izvršni direktor Centra za demokratsku tranziciju (CDT) Dragan Koprivica.\nKoprivica je u Jutarnjem programu TVCG saopštio kako je sada svima jasno da se iz cjelokupne situacije mora izaći nekom velikom promjenom.\nOn navodi i da se nova vlada u ovom trenutku, što se tiče Ustava i načina njegovog tumačenja, može formirati, a ko god misli da ne može, kako je rekao, ima Ustavni sud pa se i to pitanje lako može razriješiti.\nCiljevi i trajanje nove vlade\nNa pitanje koliko bi trebalo da traje nova vlada, te koji bi trebalo da budu njeni ključni ciljevi, Koprivica je rekao: "Koja god vlada da bude ona mora da ima tu šok terapiju, da uradi nešto pozitivno, konsenzus, da se riješe ključne stvari - izborno zakonodavstvo, izbor najvažnijih funkcija u pravosuđu, odnos skupštine i vlade i mnoge druge važne stvari".\nNastavak evropskih integracija, kako je rekao, mora biti krucijalni cilj te vlade. Sa svim tim zadacima, kako kaže, rok trajanja bi bio najmanje godinu dana.\nGovoreći o procedurama, on je pojasnio da prestanak mandata parlamenta može da se desi na dva načina - njegovim skraćenjem ili raspuštanjem.\n"Skraćenje je član 84 Ustava Crne Gore, i on kaže vrlo precizno kako se to radi - to može da inicira predsjednik države, 25 poslanika ili Vlada i to je ovaj slučaj koji radi Vlada Zdravka Krivokapića. Mi mislimo da je to sa stanovišta procedura sve u redu, da je legalno", kaže Koprivica.\nDruga varijanta, koja nije u sada u igri je raspuštanje parlamenta i to je druga pravna operacija.\n"Formalno pravno mi mislimo da je ova inicijativa Vlade Crne Gore u redu, ali suštinski to ne mislimo jer su razlozi koje su oni naveli komični. Oni razlozi koji se tamo navode nemaju utemeljenje u stvarnosti, oni se dešavaju godinu i po dana i prije pa naravno da Vlada nije pokrenula ovu proceduru. Ona to pokreće kad vidi da joj se bliži kraj i tako zloupotrebljava instituciju da bi branila svoju poziciju", rekao je Koprivica.\nKomentarišući redosljed inicijativa u parlamentu 3. i 4. februara, Koprivica smatra da je predsjednik Skupštine Crne Gore Aleksa Bečić pogriješio, te da je te inicijative trebalo da postavi onako kako su pristizale.\n"Ne kažem da je prekršio zakon, ali mislim da je najpoštenije bilo da se ide redosljedom kako su pristizale. Bespredmetno je raspravljati o smjeni potpredsjednika Dritana Abazovića, ako se već smijeni čitava vlada prethodno. Mora da bude neki logičan tok", rekao je Koprivica.\nKakve su nam istituciije\nOn je ocijenio da insitucije nijesu nezavisne i da se odluke donose po političkom diktatu, što je, kako je rekao, nastavak prakse iz prethodnog perioda.\nCrna Gora, kako je rekao, ima velikih problema sa uticajima sa strane.\n"Medijskim - svjedočite svakodnevno. Finansijskim, sa finansiranjem partija, znate kakve su se priče pričale, kakve smo afere imali, Koverta i slično, šta je urađeno po tom pitanju", pitao je Koprivica.\nDragan Koprivica CDT\nĐukanović ili štiti pravni poredak ili igra provincijsku igru\n09. 05. 2022. 1


7 pitanja koja morate da postavite na razgovoru za posao – Nadlanu.com\n7 pitanja koja morate da postavite na razgovoru za posao\nObjavljeno 10. apr 2014. / 21:04:44\n1. Koliko ljudi radi u firmi\nOvo pitanje ne samo što čini da zvučite radoznalo i zainteresovano, već vam daje i ideju sa koliko ljudi ćete svakodnevno sarađivati.\n2. Zbog čega zaposleni vole da rade tu\nOvo pitanje može da vam kaže mnogo o atmosferi u firmi. Ukoliko osoba koja razgovara sa vama brzo i osmehnuto odgovara, znate da tu želite da budete, ukoliko oklevaju, ili deluju kao da im je neprijatno, to je verovatno znak da to nije posao za vas.\n3. Kad možete da očekujete odgovor\nJedna od najstresnijih stvar je čekanje na taj poziv, a još gore je ako nagađate kad bi mogli da nazovu. Zato slobodno pitajte kad možete da očekujete poziv, kako se ne bi i nedelju dana kasnije pitali i nosili telefon sa sobom i u toalet.\n4. Koje je očekivano radno vreme\nAko se prijavljujete za posao sa specifičnim radnim vremenom, bolje je da saznate pre nego kasnije.\n5. Koliko se ljudi prijavilo za posao\nKorisno je znati da li ste jedini kandidat, ili vas je gomila. Ako se mnogo ljudi prijavilo, znate da morate da ih ubedite da ste baš vi prava osoba za posao, a ako ste jedini kandidat, da im objasnite zašto ste kao ličnost baš vi ono što njihova firma traži.\n6. Šta tačno obuhvata vaša potencijalna pozicija\nMorate da saznate šta će se sve očekivati od vas na poslu, u suprotnom, kako biste znali da li ćete moći da radite? Informišite se pre razgovora šta ta pozicija uključuje, pa pitajte na samom razgovoru, kako se ne bi ispostavilo da je posao prezahtevan za vas.\nEDIS U NEVERICI: Dragana Mitar priznala da se ljubila sa Tomovićem i da se on samozadovoljavao (VIDEO)\nTEŠKO PODNELA RASKID: Luna Đogani otkrila ko je oraspoloži kada je tužna (VIDEO)\nJEDAN UKRAS JE BIO ORIGINALAN: Sofija Milošević pohvalila se dekoracijom jelke! (FOTO)\nLJUBAV NA PRVI POGLED: Saša Kapor podelio fotografiju sa naslednicom Nikoletom (FOTO)\n7. Šta je u vašoj prijavi za posao privuklo poslodavca\nOvo može da vam bude savršena prilika da čujete stručno mišljenje. Poslodavac može da vam kaže da su u pitanju vaše kvalifikacije, prethodno iskustvo, preporuke ili motivaciono pismo, ali vama će to značiti svakako, jer ćete saznati jake i slabe tačk svog rezimea, a saznaćete i šta ljudi traže u potencijalnom radniku.\nNa kraju krajeva, nije samo poslodavac taj koji bira vas, i vi birate gde ćete raditi, a odgovori na ova pitanja će vam pomoći da se odlučite.\nŠta vi obavezno pitate kad se nađete na razgovoru za posao?


Novak Đoković gost na oproštajnoj utakmici Dude Ivkovića\nNovak Đoković biće jedan od gostiju na oproštajnoj utakmici legendarnog košarkaškog trenera Dušana Ivkovića, koja je zakazana za 20. septembar u Atini.\nĐoković dolazi po pozivu Dušana Ivkovića koga izuzetno ceni, poštuje i raduje se prilici da bude njegov gost.\nNovak se trenutno nalazi u Njujorku, zbog obaveza prema sponzorima, odakle će otputovati u Atinu.\nNa utakmici u Grčkoj sastaće se Olimpijakos, sa kojim je Ivković osvojio dve titule prvaka Evrope i tim sastavljen od najvećih asova evropske košarke.\nUtakmica je humanitarnog karaktera, a sav profit bice ravnomerno raspoređen između humanitarne organizacije “Dečiji osmeh" u Grčkoj i Univerzitetske dečije klinike u Tiršovoj u Beogradu za kupovinu opreme i drugih stvari po predlogu ove dve ustanove.\nUoči utakmice legendarnom treneru biće uručeno priznanje "Legenda Evrolige", čime će postati prvi strucnjak u tom društvu gde su asovi poput Dimitrisa Dijamantidisa, Šarunasa Jasikevičijusa, Huana Karlosa Navara, Tea Papalukasa, Ramunasa Šiškauskasa i Mirsada Jahovića.\nNa oproštaju Ivkovića biće njegovi bivši igrači Miloš Teodosić, Tomas Ertel, Nikos Zizis, Stefan Marković, Bogdan Bogdanović, Kostas Slukas, Čedi Osman, Nikola Kalinić, Pero Antić, Dario Šarić, Viktor Hrijapa, Kajl Hajns, Boban Marjanović, a prisustvovaće i selektor Srbije Aleksandar Đorđević.\nSa državnim timom osvojio je pregršt medalja, zlato na Svetskom prvenstvu (1990), tri zlata na šampionatu Evrope (1989, 1991. i 1995), uz jedno kontinentalno (2009) i olimpijsko (1998) srebro.\nEVROLIGA SPREMA KAZNU ZA CSKA Pokrenut disciplinski postupak protiv Moskovljana


"Bosanski rat": Ćosićeva rehabilitacija ratne politike devedesetih\nDobrića Ćosić na promociji u Domu omladine Beograd\nNajnovija knjiga Dobrice Ćosića „Bosanski rat“, u kojoj ovaj akademik i ideolog Velike Srbije u vidu dnevnika od 1992. do 1995. godine predstavlja bosanske Srbe kao žrtve muslimansko-hrvatske koalicije, a Republiku Srpsku kao jedinu ratničku pobedu Srba u drugoj polovini XX veka, predstavljena je u utorak uveče u Beogradu.\nU dnevničkim beleškama Ćosić 16. maja zapisuje: „Muslimani su Srbima objavili rat do potpunog osvajanja BiH i istrebljenja Srba iz prve muslimanske republike u Evropi“.\nTako piše Dobrica Ćosić u vreme kada topovi sa Pala i snajperisti počinju trogodišnju opsadu Sarajeva. Kada srpske paravojne formacije počinju da čiste istočnu Bosnu, kada se u Prijedoru i okolini preživeli Bošnjaci proteruju u logore...\nDobrica Ćosić je svoju najnoviju knjigu objavio u odbranu Republike Srpske koju smatra pravednim teško stečenim ratnim plenom.\nAutor knjige u Domu omladine u centru Beograda obratio se okupljenim, uglavnom, ostarelim sledbenicima: „Knjiga o bosanskom ratu je moja odbrana slobode i istine i nacionalnih prava koja se sadrže u Republici Srpskoj, toj preskupoj ali jedinstvenoj političkoj i ratnoj pobedi srpskog naroda u drugoj polovini 20 veka.“\nJedan od promotera knjige Dobrice Ćosića je i Dragoslav Bokan, sledbenik nekadašnjeg gurua srpske nacističke desnice Dragoša Kalaića.\n„Iznad nas su lebdeli lešinari iz Beograda, Evrope i sveta, ta čudna parazitska klasa onih koji su ismevali Dobricu Ćosića i njemu slične i koji su hapsili i mučili mene i meni slične. Između izbora dve koncepcije, koncepcije kneza Lazara i despota Stefana, koncepcije ostavljanja na viteškom polju i umiranja sa mačem u ruci i odlaska na sramotnim taljigama u realnost budućeg veka, srpsko rukovodstvo u BiH je, nažalost, pod užasnim pritiscima sveta i Beograda izabralo ono treće - da budemo bez koncepcije, da jedno pričamo drugo mislimo treće govorimo.\nDa izgubimo sve svoje ratne ciljeve, a da nismo ni probali da učinimo nešto u jednoj od dve moguće koncepcije - ove ratne, viteške samurajske i ove druge mudre kompromisne koncepcije zrelih godina i svega onoga što sa sobom nosi Dobrica Ćosić“, smatra Bokan.\nPisac Vladimir Kecmanović, iako mlad u vreme propagande za pripremu budućih ratova krajem 80-ih, kao da je dobro naučio lekcije upotrebe mrtvih.\n“Oni isti koji su obeležavanje srpskih jama i stratišta iz Drugog svetskog rata 90-ih godina proglašavali ratno-huškačkom nekrofilijom, danas svakog bogovetnog dana nas teraju na suočavanje sa srebreničkom tragedijom. Pominjanje Skelana, Kazana, Sijekovca i drugih zločina nad Srbima koji su srebreničkom neposredno prethodili, dovodi u stanje istinske histerije.”\nDa li je ovaj skup i ova knjiga u kojoj nije ništa zapisano od 11.do 15. jula kada se u Srebrenici događao genocid - jedino plansko ubijanje na tlu Evrope posle Drugog svetskog rata i tako iscrtavale granice zamišljene srpske države, samo marginalna priča marginalnih ljudi koji su nekada bili moćni? Ili je na delu proces rehabilitacije ratnih ciljeva 90-ih kojih se Srbija nikada nije suštinski odrekla.\n„Ja bih pre rekla da je to zakulisna rehabilitacija, rehabilitacija vrednosti koje su promovisale ideju o velikoj Srbiji, pa doveli do rata... To vam niko neće reći otvoreno, mada, u istraživanjima kada smo pitali kada vam je bilo najbolje, većina je odgovorila u Titovo vreme i u 90-im godinama. Vi nećete verovatno čuti ni od Borisa Tadića ni od drugih predstavnika da oni rehabilituju tu prošlost, ali, na žalost, stvar je u kompletnom haosu ideja, kontradikcija koje se suočavaju a niko ih ne rešava“, kaže dr Zagorka Golubović.\nIstoričarka Branka Prpa je zastrašena izgovorenim rečima na promociji Ćosićeve knjige.


Veoma teško stanje u rudarstvu BiH - Klix.ba\nVeoma teško stanje u rudarstvu BiH\n20.12.2008. u 13:43\nTrenutno stanje u radarstvu BiH je veoma teško, a rudari se nalaze na rubu siromaštva, poruka je svečane sjednice koju je Samostalni sindikat radnika rudnika uglja organizirao danas u Sarajevu povodom 21. decembra - Dana rudara.\nOcijenjena je alarmantnom situacija u vezi s uvjetima rada u rudnicima, te ukazano na sporost sistemskog rješavanja problema rudara.\nRudari se nadaju će u narednom periodu nadležne institucije prepoznati prioritete u ovoj oblasti, kao što su modernizacija i opremanje rudnika kako bi se stvorili uvjeti za humanizaciju rada u rudnicima i bolje rezultate rada.\nPredsjednik Sindikata rudara BiH Jakub Ljubović ocijenio je pozitivnim što je u ovoj godini usvojen federalni Zakon o finansijskoj konsolidaciji rudnika, te očekuje konkretne korake na njegovoj realizaciji u narednoj godini.\n"Za rudare je u ovom trenutku najavažnije da se političke partije dogovore i da rudari dobivaju za svoj rad onoliko koliko zaslužuju, jer su trenutno na rubu siromaštva", poručio je Ljubović.\nČestitajući Dan rudara, ministar energije, rudarstva i industrije FBiH Vahid Hećo kazao je kako je ova godina bila za rudare bolja od prošla. Podsjetio je na usvajanje zakonske regulative u ovoj oblasti, koja predstavlja korak prema ostvarenju cilja, a to je jedinstven energetski sektor.\nNaveo je kako je u nacrtu federalnog budžetu za narednu godinu planirano 28 miliona KM za rudnike.\n"Nadam se da ćemo doći do kapaciteta koji će omogućiti modernizaciju rudnika i to bez optuštanja radnika, te stvaranje perspektive za nova zapošljavanja", ustvrdio je ministar Hećo.\nPredsjednik Saveza samostalnih sindikata BiH Edhem Biber izrazio je nadu da će u narednoj godini biti učinjen značajan iskorak u pravcu rješavanja problema rudara.\nOn je rudarima ukazao na potrebu njihovog jedinstva, zajedništva i solidarnosti, kao osnovnog preduvjeta za provedbu zakonske regulative koju su usvojili vlada i parlament.\nBiber očekuje da nadolazeća ekonomska kriza, za koju najavljuju da će zahvatiti sve segmente društva, neće biti prepreka za ostvarenje zahtjeva rudara u BiH.\nNa svečanoj sjednici povodom Dana rudara uručeno je i nekoliko priznanja za doprinos radu u ovoj oblasti.


Košarkaše kragujevačkog Radničkog u narednih 7 dana očekuju 3 bitne utakmice! – Sport\nKošarkaše kragujevačkog Radničkog u narednih 7 dana očekuju 3 bitne utakmice!\n15 фебруара, 2021 Dejan M. Andrić\nNakon nastupa na završnom turniru Kupa Radivoja Koraća, košarkaše Radničkog u narednih 7 dana očekuju 3 veoma bitne utakmice u borbi za opstanak u Košarkaškoj ligi Srbije. Prva je na programu već u ponedeljak, 15. februara, od 18.30, kada će Kragujevčani u svom „SBB Jezeru“ ugostiti ekipu OKK Beograda.\nProšlo je tačno dva meseca od poslednjeg prvenstvenog trijumfa Kragujevčana u „SBB Jezeru“. Bilo je to u zaostaloj utakmici sedmog kola KLS protiv valjevskog Metalca, kada je Radnički slavio rezultatom 83:76.\nOd tog momenta, Kragujevčani su nanizali četiri uzastopna neuspeha na svom parketu, što je u velikoj meri doprinelo njihovom drastičnom padu na tabeli, uz naravno još sijaset drugih faktora, na koje je, nažalost, bilo gotovo nemoguće uticati.\nU svakom slučaju, jasno je da košarkaši Radničkog moraju da počnu da pobeđuju kod kuće, ukoliko žele da i naredne sezone igraju u najvišem rangu takmičenja. Zbog toga je predstojeći susret sa OKK Beogradom neka vrsta prekretnice sezone za Kragujevčane, koji nemaju puno izbora osim da učine sve što je u njihovoj moći kako bi okončali ovu „rasprodaju“ bodova iz „SBB Jezera“ i napravili iskorak sa dna tabele, gde se trenutno nalaze.\nPopularni „klonferi“ u srce Šumadije stižu na krilima dva uzastopna trijumfa, ostvarena u mečevima sa lazarevačkom Kolubarom i ekipom Zlatibora. Dobri rezultati u poslednje vreme omogućili su Beograđanima da naprave proboj ka sredini tabele, ali daleko od toga da su prebrinuli sve brige oko opstanaka u ligi.\nUostalom, ekipa trenera Branislava Ratkovice ima samo jedan trijumf više u odnosu na Kragujevčane, koji pritom imaju i dve utakmice manje od Beograđana, što dovoljno govori o tome koliko je zapravo mala bodovna razlika između timova koji se nalaze u sredini tabele i onih sa začelja.\nRadnički je bez dva važna igrača u rotaciji, Andreje Stevanovića i Stefana Đorđevića, pružio jak otpor ekipi OKK Beograda u prvom međusobnom duelu ove sezone, ali je na kraju ipak pretrpeo poraz, rezultatom 91:101.\nOvoga puta Kragujevčani će se popularnim „klonferima“ suprotstaviti u punom sastavu i u svojoj dvorani, gde su i pored lošijih rezultata u poslednje vreme, ipak blagi favoriti.\nPobedom u predstojećem susretu sa Beograđanima, izabranici Ivice Vukotića napravili bi najbolju moguću uvertiru za predstojeća dva prvenstvena duela koja ih očekuju do kraja sedmice, najpre protiv Metalca u Valjevu, a potom i sa ekipom Pirota u Kragujevcu.\nDomaća košarka, Košarka, VestiKK Radnički Kragujevac


VIŠE NIJE MEĐU 500 NAJBOLJIH NA SVETU: Pad Beogradskog univerziteta na Šangajskoj listi : Nadlanu.com\nVIŠE NIJE MEĐU 500 NAJBOLJIH NA SVETU: Pad Beogradskog univerziteta na Šangajskoj listi\nObjavljeno 17. avg 2021. / 09:00:41\nDogodilo se ono što se naslućivalo već nekoliko godina: Beogradski univerzitet više nije među 500 najboljih akademskih ustanova na svetu prema najnovijoj, objavljenoj Šangajskoj listi. Rangiran je između 501. i 600. mesta, što je najlošija pozicija najvećeg srpskog univerziteta od 2012. godine i ulaska na ovu prestižnu listu. Univerzitet u Novom Sadu zauzeo je poziciju od 901. do 1.000 mesta.\nRektorka Ivanka Popović, koja završava mandat u Kapetan Mišinom zdanju, juče nije bila iznenađena. Ona je za "Juronjuz Srbija" rekla da je ovo bilo očekivano, imajući u vidu opšte uslove rada srpskih naučnika, ali i dodala da je to ipak izvanredan uspeh.\nNajbolju poziciju naš najveći univerzitet imao je 2016. i 2017. godine, kada se našao između 201. i 300. mesta. Od 2018. godine počeo je da pada na ovoj neformalnoj, ali prestižnoj listi jer obuhvata samo četiri odsto najboljih akademskih institucija na planeti. Lane je bio rangiran između 401. i 500. mesta, što je dočekano s olakšanjem jer se očekivalo ono što se juče dogodilo.\nOsim Beogradskog univerziteta, na listi 1.000 najboljih univerziteta sveta našao se i Univerzitet u Novom Sadu, koji je lane ispao sa liste, ali se sada vratio s pozicijom između 901. do 1.000 mesta.\nOd univerziteta u okruženju ove godine su tu i Univerzitet u Ljubljani (501–600. mesta) i Univerzitet u Zagrebu (od 601. do 700. mesta).\nNa prvom mestu je Univerzitet Harvard (neprekidno na tronu od 2003. godine i početka rangiranja), slede Stanford, Kembridž, MIT, Berkli, Prinston, Oksford, Kolumbija, Kalifornijski tehnološki institut i Univerzitet u Čikagu.\nAkademsko rangiranje svetskih univerziteta (ARWU) sprovodi šangajski Univerzitet Đao Tong od 2003. godine. Zanimljivo je da je baš ovaj univerzitet munjevito napredovao od kada je počeo rangiranje: na početku je bio između 401. i 500. mesta, lane je zauzeo 63. poziciju, a ove godine je 59.\nProcenjuje se da na svetu ima oko 22.000 univerziteta. Prvobitno se za ulazak na Šangajsku listu analiziralo 1.200 univerziteta, a rangiralo 500 najboljih, da bi 2018. bila proširena, pa se od 1.800 analiziranih rangira 1.000 najboljih svetskih visokoškolskih ustanova.\nPrethodnih godina u akademskoj javnosti mnogo se raspravljalo o kriterijumima za ulazak na Šangajsku listu, koji su prema mišljenju mnogih, i ne samo srpskih naučnika, veoma diskutabilni i za mnoge univerzitete nedostižni jer se ocenjuje, recimo, i broj dobitnika Nobelove nagrade ili Fildsove medalje. Jasno je onda zašto listom od 2003. godine dominiraju američki univerziteti (obično ih bude oko 150 rangiranih), a među prvih 10 nekako uspevaju da opstanu i dva britanska. Povišeni glasovi čuju se i iz EU jer je čudno da među zemljama članicama nijedan univerzitet ne zavređuje da bude pri vrhu liste.\nKoliko su čudni osnovi za rangiranje, govori i podatak da je pariska Sorbona tek 2016. ušla na listu, a Univerzitet u Beogradu je u jednom trenutku bio bolje rangiran od ove čuvene francuske akademske institucije.\nUlaganja u nauku veća za 80 odsto u odnosu na period pre 10 godina\nMinistarstvo prosvete, nauke i tehnološkog razvoja saopštilo je juče da je prethodnih godina u cilju stvaranja podsticajnog okruženja za naučna istraživanja reformisalo sistem finansiranja nauke i povećalo ulaganja u razvoj naučne infrastrukture. U odnosu na period od pre deset godina, ulaganja u nauku su veća za 80 odsto, sredstva ulagana u razvoj infrastrukture uvećana su tri puta, a primanja naučnika veća su za 35 odsto. Formirani su posebni fondovi, Fond za nauku i Fond za inovacionu delatnost, putem kojih se značajna sredstva ulažu u istraživanja u okviru svih oblasti.\nPodseća se i da se širi postojeća mreža od 65 instituta i osnivaju novi, a širi se i mreža naučnotehnoloških parkova u čiju je izgradnju i opremanje uloženo više od 53,7 miliona evra.\n- Svim ovim aktivnostima država Srbija nastoji da stvori dobre i podsticajne uslove za naučnoistraživački rad i verujemo da će svi ovi napori doprineti da kvalitet naučnih radova i njihova citiranost budu veći. Ministarstvo će nastaviti da sinergijskim aktivnostima sa KONUS-om, koji je i u prethodnom periodu bio značajan partner u svim zakonodavnim i naučnostručnim procesima, radi na implementaciji najboljih rešenja i dobrih praksi, što će u budućnosti doprineti boljoj poziciji na Šangajskoj listi - navodi se u saopštenju.\nbeogradski univerzitetIvanka Popovićministarstvo prosvetenaukaŠangajska listauniverzitet u beograduuniverzitet u novom sadu


Tag / Jakub Blaščikovski / Vesti online\nVisla, na rubu opstanka, vapi za pomoć (VIDEO)\nPoljski klub, osnovan 1906, zapao u velike finansijske probleme, a uoči nastavka sezone u šampionatu apeluje na navijače da mu pomognu kupovinom pretplatnih karata.\nLiverpul dovodi najboljeg igrača Poljske na EP\nEngleski Liverpul započeo je pregovore sa Borusijom iz Dortmunda oko transfera fudbalera Jakuba Blaščikovskog, izjavio je sportski direktor "milionera" Mihael Cork.\nNeka se pazi Ajntraht: Jojić debituje u Frankfurtu\nOslabljenu Borusiju očekuju dva meča sa istim rivalom, prvo u DFB kupu, pa u Bundesligi.\nBlaščikovski van terena do kraja sezone\nFudbaler Borusije iz Dortmunda Jakub Blaščikovski propustiće ostatak sezone zbog teške povrede kolena, saopštio je danas nemački klub.\nKapiten Poljske: Gledao sam oca kako ubija majku!\nKapiten Poljske Jakub Blaščikovski ispričao je novinarima strašnu traumu koja mu se desila u detinjstvu, kada je prisustvovao porodičnoj tragediji u kojoj je njegov otac ubio njegovu majku.


Srpski narod se uvijek bori za vjeru, slobodu | Trebinje Live\nNEVESINJSKA PUŠKA – Srpski narod se uvijek bori za vjeru, slobodu, pravdu i otadžbinu\nTREBINJELIVE 10. 07. 2016. - 12:21h\nMinistar rada i boračko-invalidske zaštite Republike Srpske Milenko Savanović poručio je danas u Krekovima kod Nevesinja, gdje je ispaljena prva „Nevesinjska puška“, da se srpski narod uvijek bori samo za osnovne postulate – vjeru, slobodu, pravdu i otadžbinu.\nSavanović je na obilježavanju 141 godine od podizanja ustanka u Hercegovini – „Nevesinjska puška“ istakao da se tradicionalno na ovom mjestu održava pomen za hercegovačke junake koji su stradali u 19. vijeku u borbi protiv otomanske okupacije.\n„Ti hrabri ljudi su za vrijeme ustanka imali hrabrosti i snage da ustanu protiv otomanske imperije, ustanak se poslije proširio na gatački, sokolački i bilećki kraj, a kasnije su taj ustanak pomagale Srbija i Crna Gora“, naveo je Savanović.\nOn je dodao da je ustanak u Hercegovini bio blagoslov i nadahnuće svim Srbima koji su bili pod okupacijom i dao im motivaciju i snagu da se bore za slobodu, za svoje dostojanstvo i ono što im pripada – svoj prostor.\n„Uvijek zajedno treba da se sjećamo naših predaka i ono što su učinili za nas, kako ne bi dozvolili da se istorija ponavlja“, poručio je Šiljegović.\nObilježavanju „Nevesinjske puške“ prisustvovala je Nataša Gligorić, praunuka nevesinjskog harambaše Pere Tunguza, koja je istakla da su se potomci hrabrih junaka okupili na mjestu odakle je krenula „Nevesinjska puška“, da ih nisu zaboravili.\n„Ovdje smo se okupili da poručimo da nećemo zaboraviti žrtvu i pregnuće naših predaka“, rekla je Gligorićeva.\nUstanak „Nevesinjska puška“ podignut je na području opštine Nevesinje 9. jula 1875. godine protiv otomanske vlasti, a ubrzo se proširio.\nU okviru manifestacije, obilježena su još dva značajna događaja iz istorije nevesinjskog kraja – druga „Nevesinjska puška“, koja je ispaljena u januaru 1882. godine protiv Austro-Ugarske monarhije i treća, ispaljena u junu 1941. godine u borbi protiv fašizma.\nNevesinje\t 23:41, 10. јул. 2016.\nOdakle Vukota Govedarica na patriotskim skupovima, on sutra treba biti u Srebrenici…..


Tribina o trgovini ljudima "Tiče se i tebe" - Ozon Media\nSremska Mitrovica – Trgovina ljudima je međunarodni, organizovani, kriminalni fenomen koji ima teške posledice po bezbednost, blagostanje i ljudska prava njegovih žrtava. Naročito u cilju seksualne eksploatacije, trgovina ljudima je „visoko profitabilna – nisko rizična” kriminalna aktivnost, koja uništava kvalitet života, a ponekad i sam život njenih žrtava.\nDevojke iz Srbije su sve češće žrtve trgovine ljudima. U najgorem položaju su devojke iz unutrašnjosti, one koje u gradove dolaze da bi studirale ili radile, a one su najčešće i prve na meti trgovaca ljudi.\nU cilju edukacije i podizanje svesti o ovom fenomenu, sremskomitrovačko udruženje “Ženska inicijativa-Jefimija” zajedno sa Kancelarijom za mlade Grada Sremska Mitrovica, uz pomoć organizacije „Atina“, organizuje tribinu “TIČE SE I TEBE!”, koja će biti održana danas u 13:00 časova, u Gradskoj kući.\nDan borbe protiv trgovine drogama


Predstavnici Komisije za očuvanje nacionalnih spomenika Bosne i Hercegovine i Zavoda za zaštitu kulturno-istorijskog i prirodnog naslijeđa RS nisu usaglasili dokument kojim naša zemlja, uz Srbiju, Hrvatsku i Crnu Goru, kandidira stećke za svjetsku kulturnu baštinu UNESCO-a.\nFinalni nominacijski dokument trebalo bi predati do kraja januara. Ako UNESCO da pozitivno mišljenje, stećci bi već ove godine mogli biti uvršteni na listu svjetske kulturne baštine. Prema riječima Dubravka Lovrenovića, člana Komisije za očuvanje nacionalnih spomenika BiH, dokument je u fazi finalizacije.\nUpisivanjem stećaka na ovu prestižnu listu, za BiH bi bila svojevrsna potvrda kulturološkog identiteta. Osim toga, stećci su za turizam izuzetno atraktivni s obzirom na to da veliki broj turista obilazi svjetsku baštinu UNESCO-a, piše Avaz.\n„Vjerujem da ćemo uspjeti završiti dokument do 31. januara, ali moglo bi se, ipak, dogoditi da predamo i nešto kasnije. Ono što je važno jeste da su vrata UNESCO-a za stećke uvijek otvorena“, istakao je Lovrenović.


Beta 13. marta 2018. 17:50\nOrganizacija „Čuvari Starog grada“ je danas zatražila da se hitno nadje ko je uništio obnovljeni mural – portret ubijenog premijera Zorana Djindjića u centru Beograda, na platou kod Filozofskog fakulteta.\n„Ako ostanemo ravnodušni i na ove pojave, onda treba da prihvatimo poraz. Ja nisam ravnodušan, uveren sam da i Beograd nije ravnodušan i u koordinaciji sa drugim političkim akterima pokušaću da definišem aktivnosti koje će braniti tekovine 5. oktobra i koji će čuvati zaostavštinu Zorana Djindjića“, kazao je Batać koji je i predsednik Opštine Stari grad.\n„I ako policija pronadje te osobe, mi moramo da se zapitamo kako smo u Beogradu došli u situaciju da se uništava celokupna zaostavština 5. oktobra i Zorana Djindjića“, kazao je Bastać.\nNavodeći da su policija i komunalna policija u noći obnavljanja već jednom oštećenog murala, i pokušaja da se zaštiti staklom, bili „vrlo zainteresovani“ za ono što „Čuvari Starog grada“ rade, Bastać je kazao da već iduće noći „nisu bili zainteresovani za vandale“ koji „skrnave grad i iznova streljaju Zorana Djidnjića“.\n„Čuvari Starog grada“ su 15. godišnjicu ubistva premijera i lidera Demokratskte stranke Zorana Djindjića obeležili obnavljanjem murala – portreta.


Konkurs za prijem članova u Savez udruženja likovnih umetnika Vojvodine (2021) - Savez udruženja likovnih umetnika Vojvodine\nKonkurs za prijem članova u Savez udruženja likovnih umetnika Vojvodine (2021)\nKonkurs za prijem članova u…\n1. avgust - 1. septembar 2020.\nKonkurs je otvoren od 1. avgusta do 1. septembra 2020. godine\nPravo učešća na Konkursu imaju kandidati koji su završili osnovne akademske studije iz oblasti likovnih umetnosti na akreditovanoj visokoškolskoj ustanovi, kao i kandidati koji su imali minimum četiri žirirane samostalne izložbe.\nČlan Udruženja može biti punoletan građanin sa prebivalištem u Republici Srbiji.\nČlan Udruženja može biti i strani državlјanin koji ima odobren privremeni boravak ili prebivalište na teritoriji Republike Srbije.\n*Kandidatima koji budu primljeni članstvo počinje u 2021. godini, nakon što selekcija bude verifikovana na Skupštini Udruženja krajem 2020. godine.\n1. Portfolio u jednom PDF dokumentu, koji čine:\n1.2 Kontakt informacije (imejl adresa, broj telefona, prebivalište)\n1.3 od 10 do 20 fotografija radova sa kojima konkurišete (oblast likovnih umetnosti: slika, crtež, grafika, skulptura, prošireni mediji…).\nnaziv rada, godina nastanka, dimenzije, tehnika…\n1.4 Linkovi ka prezentaciji, web, video radovima.\n2. Skeniranu fotokopiju diplome o završenim odgovarajućim akademskim studijama\n3 Jedan PDF dokument sa dokazima u njemu (skenirani katalozi, potvrde, linkovi) o realizovanim samostalnim izložbama. Ako prilažete kataloge, dovoljno je da skenirate i u PDFu priložite naslovnu stranu kataloga i stranicu gde je impresum.\n(samo za kandidate koji nemaju završene odgovarajuće akademske studije)\n4. Obaveznu participaciju u iznosu od 5.000,00 RSD (skenirana uplatnica)\nParticipacija, podaci za uplatu:\nSvrha uplate: Participacija za prijem u članstvo SULUV\nPrimalac: SULUV, Bulevar Mihajla Pupina 9, Novi Sad\nIznos: 5.000,00 RSD\nMolimo vas da dokumentaciju pošaljete putem online formulara\nU slučaju da imate teškoće sa popunjavanjem onlajn formulara, obratite se kancelariji SULUV.\nUkoliko Umetnički savet bude smatrao da je potreban uvid u originalne radove, kandidati će biti blagovremeno obavešteni o terminu dostavljanja radova.\nRadno vreme kancelarije SULUV:\nOd utorka do petka, dvokratno – od 10 do 14 i 16 do 20 časova.\nPonedeljkom i vikendom kancelarija i Galerija SULUV nisu otvorene za članove i posetioce.\nNapomena za buduće članove (prilog):\nCategory: Konkursi SULUV 28. jula 2020.\nTags: 2020Informacije i saopštenjaKonkursi\nPreviousPrevious post:Miroslava Raković / Back To BasicsNextNext post:Kampanja za pomoć kulturnim radnicima i radnicama


Niču temelji novog manastira Miloševac - GradPrijedor.com - Portal grada Prijedora\nHome»Društvo»Niču temelji novog manastira Miloševac\nNiču temelji novog manastira Miloševac\n15. oktobra 2018. 2 Mins Read\nU naselju Čirkin Polju započela je izgradnja temelja manastira posvećenog Pokrovu presvete Bogorodice u blizini srednjevjekovnog manastira Miloševac.\nProtonamjesnik Dragan Hrvaćanin izjavio je da na ovaj način nekadašnji manastir Miloševac doživljava svoju obnovu i vaskrsnuće te izrazio nadu da će do kraja godine biti završen i osveštan temelj ovog vjerskog objekta čija je izgradnja u toku.\n„Mananstir Miloševac je vjerovatno stradao u vrijeme Austro-turskog rata i ovdje u groblju, u neposrednoj blizini često puta nailazimo na iskopine manastira, na temelje, ciglu, keramiku, kamen koji ukazuje upravo na postojanje te građevine. S obzirom da je na tom mjestu groblje i da sada nismo u mogućnosti da na tom potezu radimo i iskopavamo grobove, novi temelj radimo u neposrednoj blizini te lokacije“, istakao je Hrvaćanin.\nObjekat će biti dimenzija 30×20 metara, a pomoć u izgradnji očekuje se od lokalne zajednice, Vlade Republike Srpske i vjerujućeg naroda.\nGradilište su danas obišli vladika banjalučki Jefrem, gradonačelnik Prijedora Milenko Đaković, Marko Pavić i svještenici pravoslavne crkvene opštine Prijedor i utvrdili da radovi idu predviđenom dinamikom.\nPrema narodnoj priči, Crkva Rođenja presvete Bogorodice na Pašincu je izgrađena 1890. od kamena porušenog manastira Miloševac, koji se nalazio u naselju Čirkin Polje u Prijedoru.


Rast nezaposlenosti uprkos oporavku\nProjekcije za nezaposlenost u svetu\nGlobalna ekonomija se možda oporavlja, ali Medjunarodna organizacija rada navodi da taj oporavak nije doveo do poboljšanja globalne slike o nezaposlenosti.\nU novom izveštaju objavljenom ove nedelje, agencija UN-a koja se bavi problemom nezaposlenosti ističe da je nezaposlenost širom sveta u porastu, posebno medju mladima.\nSvetska banka je saopštila da će rast u bogatim zemljama pospešiti globalni ekonomski oporavak sa opštom stopom rasta od 3,2 odsto 2014-e – a potom 3,5 posto 2015-e. Medjutim, Medjunarodna organizacija rada smatra da takvi izgledi nisu pomogli nezaposlenima u svetu.\n„Podaci za 2013. ukazuju da u svetu ima gotovo 202 miliona nezaposlenih i to predstavlja povećanje za skoro pet miliona u odnosu na prošlu godinu“, saopštio je Gaj Rajder, generalni direktor Međunarodne organizacije rada.\nAgencija sa sedištem u Ženevi procenjuje da najveći deo porasta nezaposlenosti dolazi iz istočne i južne Azije, odakle potiče gotovo polovina podnosilaca molbi za posao, posle podsaharske Afrike i Evrope. Kristin Lagard, direktorka Medjunarodnog monetarnog fonda ukazuje da je ekonomski rast suviše slab da bi pospešio otvaranje novih radnih mesta:\n„Sve u svemu, kao što sam rekla, smer je pozitivan, ali globalni rast je još suviše spor, suviše slab i suviše neujednačen. Štaviše, takav kakav je, ili kakav predvidjamo da će biti nije dovoljan da otvori 200 miliona radnih mesta potrebnih za ljude koji traže posao širom sveta.“\nNa osnovu tekućih trendova, Medjunarodna organizacija rada navodi da će broj nezaposlenih u svetu porasti za još 13 miliona do 2018. – s tim da će nezaposlenost mladih rasti gotovo tri puta brže.\n„Mladi ljudi su najveće žrtve nezaposlenosti, jer ima 74,5 miliona nezaposlenih, starih od 15 do 34 godina, što je milion više u odnosu na prethodnu godinu“, navodi Rajder.\nSa pozitivne strane, agencija UN-a navodi da je broj siromašnih medju zaposlenima u padu. Medjutim, ističe da oko 800 miliona uposlenih – ili više od četvrtine svetske radne snage – još uvek živi sa prihodom od oko dva dolara dnevno ili manje.


SAD poručile da je vreme za novu vladu u Venecueli\n► SAD poručile da je vreme za novu vladu u Venecueli\n12.01.2019 Abu Dabi\nAdministracija američkog predsednika Donalda Trampa pojačala je kritiku venecuelanskog vođe Nikolasa Madura i izričito se založila za formiranje nove vlade u toj zemlji.\nStejt depatment je u saopštenju objavljenom danas naveo da je vreme da se "počne organizovana tranzicija ka novoj vladi".\nU saopštenju se ponavlja američka podrška Huanu Guaidu, šefu venecuelanskog Kongresa, u kojem opozicija ima većinu. Guaido je rekao da je spreman da privremeno obavlja dužnost predsednika i da zameni Madura.\nOvo je najnovija u nizu američkih kritika Madura čija je inauguracija za novi predsednički mandat u četvrtak osuđena kao nelegitimna.\n"Narod Venecuele zaslužuje da živi u slobodi u demokratskom društvu gde postoji vladavina prava. Vreme je da se počne organizovana tranzicija ka novoj vladi", rekao je portparol Stejt departmenta Robert Paladino u saopštenju. On je dodao da SAD podržava poziv Nacionalne skupštine da svi građani Venecuele rade zajedno u miru da povrate ustavnu vladu i izgrade bolju budućnost.\nOn je rekao da će vlada SAD nastaviti da koristi svu težinu svoje ekonomske i diplomatske moći da izvrši pritisak za vraćanje demokratije u Venecueli.\nSaopštenje je objavljeno danas u Abu Dabiju gde državni sekretar SAD Majk Pompeo boravi u poseti.


D.M. /Blic online/ - Blic\nKiša otkazala derbi kola u Francuskoj\nObilne padavine na jugu Francuske primorale su rukovodioce Lige 1 da iz bezbednosnih razloga otkažu dva meča 11. kola.\nSvetski šampion MotoGP serije Horhe Lorenco trijumfovao je na pretposlednjoj trci u sezoni nakon što je bio najbrži na VN Portugala.\nZbog njih vredi ustajati rano\nTekuće Svetsko prvenstvo za odbojkašice u Japanu je prilika muškom delu populacije da, osim vrhunskog sporta, na delu vidi i drugu stranu lepote koju nosi ovaj sport.\nZvezda u Beogradu izgubila od Zadra\nKošarkaši Crvene zvezde ostali su prikovani za dno tabele u NLB ligi nakon što su u prvoj utakmici petog kola na svom terenu izgubili od Zadra rezultatom 89:76 (18:23, 15:22, 20:21, 23:23).\nBorusija putuje u Majnc, Šalke čeka Leverkuzen\nNakon burnih Kup izdanja u utorak i sredu, nemačka Bundesliga nastavlja se ovog vikenda utakmicama desetog kola, gde će u centru pažnje biti dve utakmice, Majnc - Borusija Dortmund i Šalke - Bajer Leverkuzen.\nObradović preslišao Vujoševića, prva pobeda Reala\nKošarkaši CSKA iz Moskve upisali su i drugi poraz u EL ove sezone nakon što su u derbiju drugog kola izgubili u Atini od Panatinikosa, dok je madridski Real zabeležio prvu pobedu u posle pobede nad Unikahom na svom parketu.\nJovanović: Čestitam momcima i sjajnim navijačima\nTrener Partizana Vlada Jovanović čestitao je svojim košarkašima prvu pobedu u EL ove sezone ipohvalio navijače koji su mlađani tim crno belih vodili do pobede.\nKaha savladala Prokom, Bamberg iznenadio Olimpijakos\nKaha Laboral savladala je Prokom kao gost sa 80:73 u drugom kolu A grupe Evrolige u kojoj se takmiči i Partizan, dok se za iznenađenje večeri pobrinuo nemački Bamberg koji je kod kuće savladao Olimpijakos sa 73:61.


Zaboravljeni krvavi Bajram u Bijeljini | Bosniaks.info\nHome/Izdvojeno/Zaboravljeni krvavi Bajram u Bijeljini\n– 19. septembra 1991. – Formirana SAO sjeveroistočna Bosna „kao neodvojivi dio SFRJ i sastavni dio federalne jedinice BiH koji će se pripojiti Jugoslaviji”, kako piše u osnivačkom dokumentu. Zanimljivo je da je ova srpska autonomna oblast, u koju su na kraju ulazile općina Tuzla, Kalesija (sa Osmacima), Srebrenik, Brčko, Zvornik (sa Sapnom), Lopare (sa Čelićem), Ugljevik (sa Teočakom), Bijeljina, bila naseljena sa 70% nesrpskim stanovništvom.\n– 9. i 10. novembar 1991. – Održan je neustavni referendum na kojem se srpski narod izjašnjavao za formiranje srpske republike unutar BiH i ostanak te repuzblike u SFRJ, pa tako i Srbi Semberije. Naravno, za razliku od ovog, bosanskohercegovački referendum je održan u skladu sa dotadašnjim ustavima BiH i SFRJ, na kojem i desetina Srba glasala za nezavisnost BiH.\n– 29. novembar 1991. – Nestao je Abdulah Kovačević, predsjednik MBO (Muslimanske Bošnjačke organizacije). Pošto je bio glavni inicijator odvajanja Čelića iz općine Lopare, iz razloga da Bošnjaci Čelića ne budu dio parateritorije, odnosno samoproglašene SAO Sjeveroistočna Bosna, odnosno Semberije i Majevice, rezervisti JNA su ga odveli iz njegove kuće u Vražićima kod Čelića. Njegovo beživotno tijelo je 6. januara 1992. godine izbačeno iz helikoptera u blizini njegove kuće. Za ovaj zločin JNA nije niko odgovarao ni tada, a ni dan-danas, kao i za ostale slične zločine širom BiH.\n– 28. februar 1992. – Formirana je isključivo srpska policija na teritoiriji tzv. Srpske Republike BiH, pa je tako, i Bijeljina, sa 40% nesrpskog stanovništva (grad je po popisu 1991. godine imao 70% Bošnjaka, ako izuzmemo srpsko selo Gojsovac i neka srpska prigradska naselja, koja su tada računata u dio grada), dobila 100% srpsku policiju.\nDF O KRVNIKU OSUĐENOM ZA MASAKR NA TUZLANSKOJ KAPIJI: “HDZ-ov ministar nepravde i Srbija štite zločinca Đukića”\nPogledajte emotivni video Policijske akademije BiH posvećen nastradalim kolegama\nObjavljena visina plate Izetbegovića, Čovića i Ivanića u 2018. godini: Jeste li vi iznenađeni?


„Plavi potok“ i tri alternative : Nadlanu.com\n„Plavi potok“ i tri alternative\nSrbija i Rusija, pored saradnje u isporuci gasa, započele su zajednički projekat kojim se planira izgradnja gasovoda, dužine 400 kilometara, preko teritorije Srbije. Tema i privatizacija NIS−a?\nVišečlana delegacija ruskog energetskog giganta „Gazprom“ doputovaće danas u jednodnevnu radnu posetu Srbiji. Delegaciju će, kako je Tanjugu izjavio načelnik u odeljenju za informacije Denis Ignjatjev, predvoditi predsednik Upravnog odbora „Gazproma“ Aleksej Miler. Do posete Beogradu dolazi posle intenzivnih kontakata koje je u Moskvi sa rukovodstvom ruske kompanije imao ministar rudarstva i energetike Aleksandar Popović u julu i septembru. Srbija i Rusija, pored saradnje u oblasti isporuke gasa, od decembra prošle godine započele su zajednički projekat potpisavši Memorandum o razumevanju, kojim se planira izgradnja gasovoda, dužine 400 kilometara, preko teritorije Srbije, kojim bi bio transportovan ruski gas do evropskih potrošača.\n„Gazprom“ je Memorandum potpisao sa Vladom Srbije i Javnim preduzećem „Srbijagas“, a tokom prošlomesečne posete visoke delegacije Vlade Srbije Moskvi, vođa delegacije vicepremijer Božidar Đelić izjavio je da postoji velika konkurencija oko trase koju će pratiti budući gasovod „Plavi potok−2“ i bar tri alternative. Prema njegovim rečima, na Srbiji je da poboljša izglede da gasovod prođe preko njene teritorije, a odluku o tome odrediće „dugoročni ekonomski interes učesnika u projektu“. „Spremni smo da gradimo skoro devet puta veće podzemno skladište kod Banatskog Dvora, sa dve do tri milijarde kubnih metara prirodnog gasa, što bi nas stavilo na kartu gasa Evrope, otvoreni smo za učešće ruske strane u izgradnji jednog broja pogona koji će moći da se grade na bazi gasovoda, gde se naročito razmišlja o proizvodnji električne energije“, rekao je Đelić.\nPrilikom posete Moskvi, ministar Popović imao je sastanak u „Gazpromu“, nakon što je i u julu sa saradnicima razgovarao sa ministrom energetike i industrije Viktorom Hristenkom i Milerovim zamenikom i generalnim direktorom „Gazpromeksporta“ Aleksandrom Medvedovom. Prema rečima Popovića, tokom tih sastanaka razgovarano je o projektima za gasovod Niš−Sofija, podzemnim skladištima gasa u Srbiji i planiranom povećanju potrošnje gasa u Srbiji. Popović je tada najavio da se za početak jeseni planira susret na najvišem nivou između nadležnih ministarstava dve zemlje, kao i između Ministarstva energetike Srbije, Srbijagasa i „Gazproma“. Prema procenama analitičara, nije isključeno da jedna od tema tokom boravka delegacije u Beogradu bude i predstojeći proces privatizacije NIS−a, s obzirom na zainteresovanost za učešće „Gazpromnjefta“ − jedne od kompanija u sistemu u kojoj je Miler predsednik borda direktora. Za budućnost NIS−a zainteresovana je i kompanija „Lukoil“ Vagita Alekperova, koji je razgovarao u septembru sa potpredsednikom srpske Vlade i ministrom energetike.(„Pregled“)


32. Međunarodni turnir u malom fudbalu, prijave u toku - Ozon Media\nSremska Mitrovica – Početak tradicionalnog 32. Međunarodnog turnira u malom fudbalu u Sremskoj Mitrovici, zakazan je za nedelju, 22. decembar.\nOno što ovaj turnir razlikuje od nekoliko prethodno odigranih u Sremskoj Mitrovici jeste što će on biti odigran ne kao futsal, nego turnir u malom fudbalu, što znači da će golovi biti 4x2m, da se igra sa većom loptom (peticom), kao i da će broj igrača u timu biti 5+1.\nUčesnici turnira će biti podeljeni u šest kategorija i to: kategorija pionira (2005. godište i mlađi), kadeta (2003. godište i mlađi), omladinaca (2001. godište i mlađi), seniora, mlađih veterana (1984. godište i stariji), starijih veterana (1974. godište i stariji).\nPijave ekipa za učešće na turniru traju do srede, 18. decembra, a izvlačenje parova zakazano je za isti dan u 19 časova u foajeu PSC „Pinki“.\nJanković je na konferenciji u ime odbora rekao da očekuje učešće velikog broja ekipa na turniru, kao i veliku posećenost ljubitelja malog fudbala kojih je iz godine u godinu sve više.\nDirektor Poslovno sportskog centra „Pinki“ Vasilj Ševo kratko je istakao da je turnir u malom fudbalu jedan od najvećih sportskih dešavanja ne samo u Sremskoj Mitrovici, nego i u okolini.\nPrema njegovim rečima svi tehnički preduslovi da se turnir održi su ispunjeni, te očekuje da kao i ranijih godina čitavom organizacijom budu zadovoljni kako učesnici, tako i posetioci turnira. Najave utakmica i rezultati odigranih će, kako kaže Ševo, redovno biti postavljeni na zvaničnom sajtu Poslovno sportskog centra “Pinki”.\nDragan Gajić, predstavnik kompanije „Vahali“ dodao je da je brodogradilište i ove godine vrlo rado uzelo učešće u organizaciji turnira.\n“Kao i uvek, gde je sport, tu je i “Vahali”, čast nam je što nosimo naziv generalnog sponzora jednog ovako velikog i ozbiljnog turnira i mogu samo da poželim da bude uspešniji nego prethodnih godina”, rekao je Gajić.\n1. Pioniri – 2005. i mlađi – 5.000 dinara\n2. Kadeti – 2003. i mlađi – 6.000 dinara\n3. Omladinci – 2001. i mlađi – 8.000 dinara\n5. Mlađi veterani – 1984. i stariji – 10.000 dinara\n6. Stariji veterani – 1974. i stariji – 8.000 dinara\nTri medalje za mitrovačke džudiste


N1info\t30.09.2019 17:42\nPaunović je na skupu povodom Međunarodnog dana starijih osoba, koji se obeležava 1. oktobra, rekla da su u Srbiji najstariji jug i istok zemlje, gde 25 odsto stanovnika čine osobe starije od 60 godina. Ona je istakla da će u Evropskoj uniji do 2030. godine oko 27 odsto stanovništva činiti građani stariji od 60 godina, a da se procenjuje da će u Srbiji do 2040. 23,6 do 25,5 odsto populacije činiti ta starosna grupa. Dodala je da u Srbiji žene žive duže od muškaraca, ali da se češće suočavaju sa diskriminacijom i nasiljem u porodici.\n"Srbija mora biti zemlja za sve generacije", poručila je Paunović i dodala da Vlada Srbije radi na poboljšanju socijalnog i ekonomskog statusa starijih.\nMinistar za rad, zapošljavanje, boračka i socijalna pitanja Zoran Đorđević rekao je da je, sa prosečnom starošću iznad 43 godine, Srbija među najstarijim zemljama u Evropi. On je istakao da su stariji građani izneli teret reformi i da su zaslužni za njihovo uspešno sprovođenje. Ministar je izrazio želju da svi gerontološki centri budu potpuno rekonstruisani i da svaka opština u Srbiji dobije besplatni klub po meri starijih građana. On je istakao i važnost međugeneracijske saradnje i ukazao da se u inostranstvu grade vrtići blizu gerontoloških centara, kako bi te dve ustanove imale zajedničke aktivnosti i srušile barijere među generacijama.\nĐorđević je zahvalio starijima koji su došli na skup i istakao da je bilo posebno teško doći zbog protesta taksista. Skup je otvorio mešoviti hor "Smilje" koji je izveo himnu Srbije "Bože pravde".


Novi Grandland X je svoju svetsku premijeru proslavio na Salonu automobila u Frankfurtu u septembru, a upravo stiže u prodajne salone.\n“Tojota” planira da 2020. godine ima 10 modela električnih vozila\n“Tojota” planira da obogati svoju proizvodnu liniju sa više od 10 modela potpuno električnih vozila početkom 2020. godine. To govori o okretanju japanskog proizvođača tom rastućem tehnološkom sektoru.\nKineska kompanija “Geely” planira da kupi 5 odsto udela u “Daimler”-u\nKineska kompanija “Geely” zainteresovana je za preuzimanje 5 odsto udela u nemačkoj kompaniji “Daimler”, vrednog oko 4 milijarde evra.\nEvropska komisija pokreće istragu o ogranku kompanije IKEA u Holandiji zbog poreske politike.\nNa Rudniku otkriveno pravo blago: cink, bakar, srebro...\nNa planini Rudnik pronađen je sloj rudnog tela debljine 35 metara sa velikim procentom srebra, cinka i bakra što će dvostruko produžiti vek rudniku, izjavio je direktor preduzeća Rudnik i flotacija u okviru kompanije "Kontango" Aco Ilić.\nDobit vlasnika "Zare" čak 2,3 milijarde evra\nNeto profit španskog tekstilnog giganta „Inditeksa” , vlasnika firme „Zara”, uvećan je za šest odsto u devet meseci tekuće fiskalne godine, jer je nastavljena međunarodna ekspanzija kako onlajn tako i fizičkih prodavnica tog lanca.\nSve više menadžera napušta fabriku zbog malih plata, tvrdi predsednik „Nezavisnosti” Zoran Stanić, dok Zoran Marković iz Samostalnog sindikata najavljuje novu povišicu u januaru.\nPromovisan električni bicikl s motorom na vodonik\nPrvi električni bicikli za koje struju proizvodi motor na vodonik, predstavljeni su u Sen-Lou, u Normandiji, u Francuskoj.\nMinistarstvo privrede objavilo je tender za javno nadmetanje za prodaju kapitala Akcionarskog društva Metanolsko-sirćetnog kompleksa u Kikindi.


Vagina k'o nova : Nadlanu.com\nVagina k'o nova\nObjavljeno 31. avg 2012. / 15:48:51\nSve više žena u svetu podvrgava se laserskom podmlađivanju vagine kako bi pojačale seksualno uživanje i poboljšale izgled svojih privatnih delova.\nOva procedura koja je novi hit u svetu, traje oko sat vremena i prvobitno je bila namenjena pacijentkinjama koje su patile od inkontinencije, odnosno opuštenog vaginalnog kanala što je posledica porođaja.\nOno što je nekada bila medicinska procedura, sada se više koristi u kozmetičke svrhe, jer sve veći broj žena želi da budu lepše "dole", kao i da povrate stari žar vođenja ljubavi kakav je bio u mladosti.\nZa odlazak "pod laser" zarad "vaginalne lepote" spremne su žene koje imaju između 30 i 45 godina.\nMeđutim, hirurzi smatraju da je nova pomama posledica Interneta i medijske industrije koje ženama nameću ideale lepote i fizičkog savršenstva u svakom delu tela. Otuda i sve veća popularnost laserskog podmlađivanja vagine.


30/01/2021 – RTZ\nДан: 30. јануара 2021.\nDvadesetdvoje zaposlenih na višim pozicijama u kompaniji Dr Martens-a preko noći su postali milioneri, dobivši nagradu od akcija u iznosu od 350 miliona funti.\nKO JE NAJBOGATIJI NEMAC: Ima 27,3 milijarde dolara, ali i dalje živi neverovatno skromno\nDiter Švarc je zvanično najbogatiji Nemac. Njegovo bogatstvo američki Blumberg trenutno procenjuje na 27,3 milijarde dolara i on je danas 54. najbogatija osoba na svetu.\nVikendice su sve popularnije među Srbima, a tražnja za ovim nekretninama prosto je “planula” u proleće prošle godine, kada je zbog pandemije korona virusa uveden policijski čas. Tada su svi pokušavali da pobegnu u prirodu, pa su i ponuda i cene bile iznad očekivanja.\nZa POČETNIKE u biznisu i do 40 odsto BESPOVRATNIH SREDSTAVA\nPOSKUPLjUJE KINESKA ROBA U SRBIJI? Evo šta je razlog\nProizvodi koji u Srbiju stižu iz Kine najverovatnije će poskupeti, jer je cena transporta drastično porasla i tri puta je viša u odnosu na isti period lane.\nSektor prevoza putnika je prošle godine dobio značajnu pomoć države, a sa novim paketom pomoći za 2021. može računati na finansijsku podršku od još oko 25 miliona evra, rekao je Tanjugu direktor Poslovnog udruženja “Srbijatransport” Goran Aleksić.


Plate naučnika po starom, od 75.000 124.000 dinara\nIzvor: Radio 021, 18.Feb.2020, 08:32 (ažurirano 02.Apr.2020.)\nVlada Srbije donela je Uredbu o raspodeli novčanih sredstava akreditovanim naučno-istraživačkim organizacijama, koja važi godinu dana.\nOna predstavlja prelazno rešenje do početka potpune primene Zakona o nauci i istraživanjima, donetog prošle godine, koji predviđa institucionalno finansiranje naučnih institucija, pišu "Novosti" u izdanju od utorka.\nPrimena ovog zakona počela je 1. januara, a on je predvideo mogućnost da se najduže u trajanju od dve godine >> Pročitaj celu vest na sajtu Radio 021 << donesu prelazna rešenja, poput ove uredbe kojom su, inače, obezbeđena sredstva za plate naučnika, plaćanje režija i materijalnih troškova istraživanja.\nUnutrašnju preraspodelu sredstava vrši direktor instituta ili dekan fakulteta, a oni su bili dužni da Ministarstvu prosvete dostave detaljan godišnji plan rada i spiskove zaposlenih, kako bi novac na vreme bio uplaćen.\n"Plate naučnika biće iste kao i do 31. decembra 2019. sa pripadajućim povećanjem u 2020. godini, a ono iznosi 10 odsto, koliko je Vlada povećala plate za nauku", kaže za "Novosti" Đurđica Jovović, predsednica Sindikata nauke Srbije.\nTo znači da će raspon plata u nauci biti između 75.000 dinara, koliko ima naučnik najniže kategorije, do 124.000 dinara, koliko mesečno prima naučnik sa najvišim zvanjem.\nBlic: PLATE NAUČNIKA PO STAROM "RECEPTU" Godinu dana prelazno rešenje za obezbeđenje sredstava


SEEbiz.eu / HR / Tedeschi: Najvažnija lekcija iz Agrokorove propasti – pametno upravljanje novcem\nAgrokor Ivica Todorić Emil Tedeschi Miroslav Mišković Delta Holding MK Grupa Atlantic Grupa Dušan Radičević\nAutor/izvor: SEEbiz / Tanjug / Bloomberg\nDatum objave: 04.09.2018. - 14:41:53\nTodorić, prvi čovek hrvatskog Agrokora, Janković iz slovenačkog Merkator Poslovnog sistema i Mišković iz srpskog Delta Holdinga su, kako navodi „Blumberg“, posle šest sati pregovora odustali od ideje, jer nisu uspeli da se dogovore oko vlasničkog udela.\nMeđutim, to se, kako ocenjuje njujorška agencija, pokazalo kao dobar ishod za dvojicu od njih, jer kada je Todorić deceniju kasnije počeo samostalno da realizuje taj plan, to mu je donelo propast.\nEkspanzija Agrokora zasnovana na zaduživanju je, kako navodi „Bloomberg“, kulminirala kupovinom Merkatora. U tom trenutku, Agrokor je bio najveći konglomerat u regionu sa 60.000 zaposlenih.\nKada kompanija, međutim, više nije mogla da izmiruje račune, njeno urušavanje je u tolikoj meri zapretilo stabilnosti hrvatske ekonomije da je vlada u Zagrebu preuzela na sebe njeno restrukturiranje usvajanjem specijalnog zakona.\nNjujorška agencija podseća da Todorića sada čeka suđenje, dok će njegovom nekadašnjom imperijom uskoro upravljati investitori.\nTodorićev pad je, takođe, bila prelomna tačka za promenu načina pristupanja poslovnih lidera na tlu bivše Jugoslavije strateškim odlukama.\n„Ovo je bila i još uvek je velika priča u čitavom regionu“, kaže Dušan Radičević, glavni finansijski direktor MK Grupe, kompanije koja posluje u sektoru poljoprivrede, bankarstva i hotelijerstva.\n„Svi su svesni toga da ne postoji niko ‘previše velik da bi propao’ i da su efikasnost i dugoročna održivost ključ za uspeh“, navodi on.\nEmil Tedeschi, izvršni direktor Atlantic Grupe, hrvatske holding kompanije čija je tržišna vrednost 550 miliona dolara, tvrdi da je sudbina Agrokora sigurno doprinela tome da preduzetnici u regionu preispitaju svoje izvore finansiranja, ulaganja i fokusiranja.\n„Bio je to dobar primer o tome koliko je opasno imati neadekvatne izvore finansiranja i biti van fokusa“, rekao je Tedeschi u telefonskom razgovoru, dodajući da je najvažnija lekcija iz Agrokorove propasti – pametno upravljanje novcem.\nRadičević iz MK Grupe kaže i da je ta kompanija sada dosta konzervativnija nego ranije i da je ekspanziju ograničila na područje Srbije, Crne Gore, Slovenije i Hrvatske.\nSa 15 hotela, uz integrisano poljoprivredno poslovanje i udeo u bankama, MK Grupa ne razmatra ulazak u nove industrije, i takođe želi da zadrži neto obrtni kapital na oko 50 odsto ukupnog duga, rekao je on.\n„Ako želite da nam date vrlo dobru ponudu za kupovinu farmaceutske kompanije, uz dobar povrat na ulaganje od dve godine, ne bismo bili zainteresovani“, naveo je Radičević.\n„Ne osećamo se dobro u segmentima u kojima ne poslujemo i nećemo rizikovati“, naglasio je on.